
Ora cu nos fotografo a yega e sitio, mirando e abuso aki, a 
cuminsa saca varios foto pa denuncia esaki. Un di e personanan 
aki kier a agredi nos fotografo, alegando cu e sitio ey ta pa su 
negoshi. Pero si ta pa su negoshi, no ta responsabilidad di DOW 
pa haci e trabao aki, pero e persona aki mester a busca compa- 
nianan priva, unda e tin cu paga pa trabao, y no haya material, 
equpio disponibel, personal di DOW, anto esaki sin pago. 

MARISOIA ACEPTA CU E 
SITUACION SOCIAL RI NOS 

HOBENNANNOTANADADIfiABA 


tin gosnun 

stram 


DENAZV 



PA MOTIBO Dl SU MAL VICIO 

HOBEN A BIRA 

Dl REMATE 

DESPOES CU El A PERDE SD TRABAO 

Diarazon mainta a drenta informacion cu un hoben a bira 
razo y a comete varios destruccion despues di cu nan a 
kite for di trabao pa su mal vicio. 
El a skop e porta di auto di su hefe na trabao cu tabata 
staciona den Middenweg, a destrui e lusnan di dilanti, a 
manda un bloki dor di e windshield y finalmente ranca e 

plachi di number di e auto. 


UN DIRICTOR RI A2V TARATA “MORTO CANSA” 


Juancho Rid¬ 
derstap, un di e 
Directornan di 
AZV, tabata bay- 
endo direccion 
pariba y na dado 
momento a pega 
sono y a primi 
trott na sono net 
n’e birada y a si- 
gui straight baha 
caminda na man 
drechi y ta dal 
den un pal’i lus 
sigui core bolbe 
bay dal na un 
otro pal’i lus. 

Director di departamento di Asunto Social 

Problemanan di negligencia social y 
deterioracion di balornan ta aumentando 


DEPARTAMENTO di Asunto So 
cial a presenta na comunidad di 
Aruba e proyecto “Bo sa unda bo 
yiu ta? den cuadro di su maneho di 
prevencion. E proyecto aki ta en- 
foca riba concientisacion di mayor 
riba e diferente aspectonan di 
desaroyo di nan yiu como tambe 
brinda e mayor habilidadnan di 
educacion cu e meta principal di 
mehora e relacion entre mayor 
y yiu.Segun director di Departa¬ 
mento di Asunto Social, Stanley 
Heinze, e departamento aki ta 
constata un aumento di clientenan 
cu ta acercanan cu problemanan 
di negligencia social y deteriora¬ 
cion di balornan. E problemanan 
cu ta presenta ta birando mas 
complica y hopi biaha ta mas di- 
ficil pa yega na solucionnan. Esaki 


ta pone cu nan atencion mester 
bay mas na e parti preventivo di 
problematicanan den comunidad. 
Prevencion ta un parti di e tarea 
di e sector social cu hopi biaha ta 
hopi dificil y costoso pa inculca. 
Cu e proyecto “Aruba Conecta” 
a inicia e enfoke riba diferente 
aspecto y habilidadnan social- 
emocional cu por ta causante di 
diferente problematica cu nos ta 
enfrenta den nos comunidad. Otro 
proyectonan di prevencion ta por 
ehempel summercamp, gang di 
arte y youth expo. E proyecto “Cu 
Futuro”den cual un gran parti di 
e sector social ta forma parti di 
dje.E relacion entre un mayor y un 
yiu ta keda un di relacionnan mas 
importante cu ta exisiti den bida 
di un hende. Educacion, amor, 


norma y balornan tur ta cuminsa 
y ta crea fundeshi na cas. Cu e 
proyecto “ bo sa unda bo yiu ta?” 
departamento di Asunto Social 
ta yuda fortifica e relacion aki y 
alabes ta uni forza cu instancianan 
den sector social pa conhunta- 
mente traha na bienestar di nos 
mayor y yiunan. Pero tambe kier 
logra un refleccion cerca mayor- 
nan den cual nan ta puntra nan 
mes pakico na tin e yiu?, kico nan 
ta dunando nan yiu y unda nan 
kier yega cu nan yiu? 

PA medio di e preguntanan di 
refleccion aki nos ta purba na crea 
un sentimento di positivismo cu 
lo hiba nos na accionnan positivo 
den educacion di nos yiu, segun 
Stanley Heinze a duna di conoce. 


Agentenan di Polis a 
perde nan caso encuanto 
‘ ‘continudiensttoelage’ ’ 

AYERA mainta Huez a dicta sentencia den e caso cu 261 Agente 
di Polis a cuminsa contra Gobierno relaciona cu e asunto di 
“continudiensttoelage”, cu no a ser paga na nan. Siman pasa 
Gobierno a rechaza e proposicion di Sindicato di Polis, unda SPA 
a propone pa Gobierno paga mitar di e “continudiensttoelage” 
na fin di juli awor y otro mitar na fin di augustus. Esey a pone 
cu ayera mainta Huez a dicta sentencia. 

Huez ta mustra cu durante tratamento di e caso a resulta cu casi 
80% di e agentenan policial a haya e “continudiensttoelage” 
paga, aunke cu esaki no kiermen cu nan ta hayando e suma 
corecto. Segun Gobierno, e otro Agentenan di Polis no a wordo 
paga, pasobra no ta cla kendenan tin derecho di haya e placa 
aki, pero dentro di un of dos luna lo bin claridad riba esaki. 
Huez a mustra cu tur e tempo ey e Agentenan di Polis no a cum¬ 
insa un caso contra e no pagamento. Huez ta haya cu den e caso 
aki no por warda un decision den un caso mas profundo y sigur 
no awor caminda realmente ta mira cu Gobierno kier bay paga 
e placanan aki. Huez su decision ta cu e ta declara e Agentenan 
Policial no admisibel den nan demanda. 


Tin investigacion profundo na AZV, cu testnan 

di laboratorio pidi pa un partera, pa yuda un 

dokter di medicina alternativa 

Pa despues recomenda p’e dicho dokter di medicina 

alternativa atende e paciente 


FOR di luna di mei ultimo, 
a keda constata un otro caso 
di actonan iregular cu a tuma 
lugar den AZV. Pa nos splica 
bon, esaki ta relaciona cu 
testnan cu parteranan ta laga 
haci testnan di laboratorio, 
cu supuestamente no ta con- 
serni nan pa haci, sino e.o. un 
dokter. 

Awor a sali na cla cu un di e 
parteranan aki, a bin ta laga 
haci e testnan aki, pa un ter- 
cera persona cu no tin ningun 
acuerdo y menos ainda rela¬ 
cion di trabao cu AZV, pero ta 
yama su mes un dokter, pero 
dokter di medicina alterna¬ 
tiva. 

Kier men, cu den conhunto 
cu e partera aki, e dokter di 
medicina alternativa, ta haya 


e resultado di e testnan di 
laboratorionan aki, y e ta tuma 
e paciente over, riba recomen- 
dacion di e mesun partera aki, 
p’e dokter di medica alterna¬ 
tiva aki sigui trat’e, enbes di 
mand’e pa un ginecologo, of 
otro dokter specialista, cu si 
tin acuerdo y relacion di tra¬ 
bao cu AZV 

Loke ta hala atencion nos di 
e caso aki ta, cu aki nos por 
papia di un acto fraudulento, 
pasobra e testnan di laborato¬ 
rio cu ta wordo haci, riba pe- 
ticion di e patera, cu ta wordo 
paga dor di AZV, pero cu e 
dokter di medicina alternativa 
ta hay’e gratis di e partera, 
pero di su banda e ta cobra su 
tarifa cu e ta trata e paciente, 


cu testnan paga pa AZV. Pero 
asina cu e partera recomenda 
e paciente pa bay dicho dokter 
di medicina alternativa, kende 
ta prescirbi su propio remedi- 
nan di tera, e si ta cobra pa su 
tratamento y e paciente tin cu 
paga p’e remedinan aki, cu e 
paciente ta haya unicamente 
den su botica y si e no tin e 
remedinan disponibel, e ta 
manda e paciente cumpra nan 
na otro negoshi cu ta dedica 
na bende remedi alternativa. 
Y riba dje, e mesun dokter al¬ 
ternativa aki, tin relacion cu e 
otro negoshi cu ta bende dicho 
remedinan. 

E caso aki ta bin ta tumando 
lugar for di basta tempo caba, 
y tabata na luna di mei ultimo, 


ora cu un audit a tuma lugar, 
a bin descubri e iregularidad- 
nan aki, pero ningun paso ta 
ser tuma te awe, pa pone un 
paro n’e practica aki. 

Relaciona e informacionnan 
aki cu nos di AWEMainta ta 
dispone, a pone nos tuma con- 
tacto cu vocero di AZV Kende 
den prome instante, a keda 
sorprendi cu nos sa di e noti- 
cia aki, pero no a ked’e otro di 
confirma cu tin un caso asina. 
Pero cu AZV no a tuma ningun 
paso ainda, pasobra ainda, 
segun e vocero, e caso aki ta 
bao di investigacion. Pasobra 
awor ta turno p’e partera duna 
su version oficial, pa sa pakico 
e tabata haci esaki, y pakico su 
relacion cu e dokter alterna¬ 


tiva aki, siendo AZV ta paga 
pa pacientenan wordo mira pa 
mediconan specialista. 

Loke, di acuerdo cu nos fuen- 
tenan, cu ta ser cuestiona se- 
riamente, ta pakico, p.e. AZV 
no a suspende e partera aki, 
mientras cu e investigacion ta 
tumando lugar. Tin sospecho, 
cu ta bisa cu tin hende den 
AZV cu tin man riba cabez di e 
partera aki. Nos ta laga e caso 
te aki awe, dunando oportuni- 
dad, pa AZV tende e partera, 
cu e speranza cu nos lo haya 
resultado di e investigacion 
y ki paso lo tuma despues. 
Pasobra nos di AWEMainta ta 
dispone di mucho mas infor- 
macion, pero ban duna AZV e 
beneficio di duda. 

Minister Marisol Lopez-Tromp a duna 
su mes un bevret van onvermogen 

Den conferencia di prensa el a acepta cu e situacion social di nos 
hobennan no ta nada di gaba 


AYERA mainta a tuma lu- 
gar un conferencia di prensa 
masha largo mes, no menos cu 
dos ora y mei cu e topico “Bo 
sa unda bo Yiu ta?”. Comen- 
tarionan tabata varia, pero a 
sobresali e criticanan contra e 
minister di Asuntonan Social, 
Marisol Lopez-Tromp cu awor 
den porta di eleccion ta bin 
dilanti y purba mustra cu e ta 
interesa den bienestar social 
siendo cu pa 8 ana largo el a 
neglisha e parti importante aki 
di un comunidad. 

Despues cu cada un di e direc- 
tornan di e departamentonan 
a hiba palabra y tambe e pro- 
pio minister, conclusion cu por 
saca ta unda e maneho di e 
minister a keda, comprobando 
asina e diferente criticanan 
cu a bin dilanti contra Lopez- 
Tromp. 

E minister tabata esun encarga 
di habri e conferencia splican- 
do e contenido di e proyecto. 
E proyecto di prevencion “Bo 
sa unda bo Yiu ta?” ta dirigi su 
mes na tur mayor aki na Aruba 
y cu ta enfoca riba e relacion 
entre mayor y yiu. 

Tin hopi indicacion cu mayoria 
di nos hobennan ta desaroyan- 
do nan mes di un forma sano 
pero tambe tin indicacionnan 
cu ta mustra cu tin un canti- 
dad di hoben cu ta exihi mas 
atencion di tanto gobierno, 
instancianan social pero mas 



cu tur di e mayornan. Un 
gran parti di e problematica 
ta mustra di ta problemanan 
structural manera e falta di 
supervision di mayor. E desa- 
royo riba mercado laboral ta 
exihi cu ambos mayornan ta 
traha cual ta haci cu e hoben 
despues di oranan di scol no 
tin e atencion of supervision 
necesario. Loke tambe nos 
por constata den e ultimo 
temponan aki ta e cantidad di 
hobennan cu pa un motibo of 
otro ta huy for di nan cas. 

E proyecto “Bo sa unda bo 
yiu ta?” ta un proyecto di 
prevencion y ta consisti di 
diferente parti, den cual ta 
concientisa mayornan riba 
diferente aspectonan cu ta di 
importancia den e desaroyo 
di e nan yiu adolescente y 
alabes ta brinda e mayornan 
abilidadnan di educacion pa 
cu nan yiu. E pregunta “bo sa 
unda bo yiu ta” ta encera tanto 
e aspecto fisico como tambe 
e aspecto emocional di nan 
desaroyo. E meta principal ta 
mehoracion di e relacion entre 
mayor y yiu. 

Cooperacion ta un aspecto 
clave pa e logro di e meta 
aki. Esaki kiermen cu e sector 


social den su totalidad mester 
uni forza y conocimento. 
Mayoria instancia den e sec¬ 
tor social tin como grupo di 
meta e mayor y e yiu y cada un 
instancia ta haci esaki segun 
nan vision di e necesidad cu ta 
biba den nos comunidad. 

Cu e declaracion aki, cu por 
cierto e minister a lesa, loke 
e ta haci ta confirma e mal 
maneho cu su gobierno a 
hiba durante 8 ana. E mesun 
minister ta bisa cu hobennan 
ta bayendo den mal caminida 
debi na falta di supervision di 
mayor dor cu tanto tata como 
mama mester traha. Esey ta 
danki na aumento drastico 
di costo di bida danki na tur 
e medidanan imponi dor di 
e poropio gobierno di MEP 
cu ta haciendo e bida di nos 
hendenan cada bes mas difi- 
cil. Pero tambe por bisa cu e 
minister mes ta dunando su 
mes un bevret van onvermo¬ 
gen pasobra siendo e titular 
di asuntonan social e mester 
a actua asina e problematica 
aki a cuminsa manifesta, pero 
el a prefera di concentra riba 
otro cosnan y awor cu falta 
menos cu 3 luna pa eleccion ta 
core bin presenta un proyecto 
caminda e ta purba mustra un 
interes cu nunca el a demostra 
pa asuntonan social y den 
e caso specifico aki, pa nos 
hobennan. 


Loke mi celular 
ta bisa 

MI tin un celular cu mi a cumpra na Merca, y cu regularmente 
ta habri combersacion cu otro hende ta tende. Asina mi por a 
tende lo siguiente: 

“Halo, ta cu ken mi ta papia?” 

“Ya, aki ta cu Benny, ta ken ta papia?” 

“Con ta Benny, hopi dia nos no a combersa, aki cu Nelson”. 
“Nelson, cua Nelson?” 

“Ay, laga nek ta bo amigo Nel, MP di Aruba no. Con ta cubo, bo 
ta preparando bo lista caba? Con bo a haya cu Big Daddy ta bin 
riba nos isla?” 

“Wel, amigo, lagami bisabo, ami mes no ta tuma e gai aki pa 
mi partido. Mi ta hay’e hopi bruha. Figurabo cu e ta bay tene su 
prome reunion di campana dilanti di Las Vegas Bar. 

Mi ta kere cu e kier wak ta ken ta conoci ey banda. Ta parcemi 
un berguenza pa un Parlamentario ta bay tene campana dilanti 
e lugar popular ey”. 

“Wel Bens, nos no ta worry basta e trece un par di 100 voto 
aden”. 

“Pero Nelson, el a laga sa tambe cu e plan cu e tin pa San Nicolas 
ta cu mester duna permiso pa strip-tease na San Nicolas, p’asina 
atrae hende na San Nicolas. Ami ta haya esaki un ofensa p’e 
pueblo di San Nicolas”. 

“Bens, kico bo ta kere si abo mes join nos riba e lista geel? Mi por 
dunabo un nomber basta halto, manera number tres of cuater 
caminda bo por sali sigur. Kico bo ta kere?” 

“Wel, Nelson, mi ta gusta e idea, maske mi ta prefera number 
dos, pasobra ta lider di un partido mi ta. Ademas ami semper a 
demostra mas lealtad cu varios cu bo tin riba lista aworaki. 

Si bo ponemi number dos, despues di bo, mi ta bay di acuerdo 
mesora” 

Aki mi celular a cuminsa kraak y mi no por a scucha mas, pero lo 
mi bolbe cu mas relato asina mi cel funciona bon atrobe. 




YAMA NOS 


I iIhkijS IJii .1. 


nA WMlKI MO MENTO, PA CUALKE INFORMACION 





CHEESY BACON 

BK WRAPPER 


TM 


HAVE IT YOUR WAY, RIGHT AWAY! 

A tortilla tastefully filled with omelet, bacon*, cheese, 
hash browns and topped with Smokey Cheese Sauce 




*Also available with ham or sausage 

Di acuerdo cu Martijn Balkenstein, Director di CBS 

Yiunan di matrimonio kibra ta biba bao di 
enorme presion y ta fragil pa bay mal caminda 


UN di e oradornan n’e confer- 
encia di prensa titula: “Bo sa 
unda bo yiu ta?”, tabata Direc¬ 
tor di Central Bureau Estadis- 
tica, drs. Martijn Balkenstein, 
kende a trece informacionnan 
masha relevante dilanti. Si nos 
monitoria e composicion di nos 
poblacion den tempo, nos por 
mira con drastico e pyramide 
a cambia. Na aha 1960, mas cu 
40% di nos poblacion tabata 
hobennan di 0 te cu 14 ana di 
eddad. Na 2000 e proporcion di 
hobennan a baha drastico te cu 
23.2%, y actualmente e porcion 
di hobennan ta 19%. Na palabra 
Martijn Balkenstein, Director di 
Central Bureau di Estadistica, 
durante conferencia di prensa, 
tocante e topico: “Bo sa unda 
bo yiu ta?” 

Segun Martijn Balkenstein, 
esey kier men cu e composicion 
di nos poblacion ta yega serca di 


pais Europeo. E implicacion di e 
cambio den composicion di nos 
poblacion ta uno basta severo: 
E cantidad di hende grandi cu 
ta sali for di mercado laboral pa 
motibo di pensioen ta surpasa 
e cantidad di hobennan cu kier 
drenta e mercado laboral. 

Esey kier men cu por lo pronto 
nos ta sigui depende di mi¬ 
grantenan. Ademas e grupo di 
hende grandi cu mester haya 
sosten financieramente y otro 
tipo di cuido, ta creciendo 
rapido. Como consecuencia 
e grupo di hende cu mester 
genera e placa y duna e cuido 
pa nan mayornan (nos hende 
grandi) y pareu nan yuinan, ta 
bao di presion enorme. 

P’esey ta dificil pa dedica sufi- 
ciente tempo na muchanan, y 
como consecuencia esnan cu 
tin un propia estimacion abao, 
of esnan cu ta vulnerable ta core 
risico pa sufri consecuentianan 


negativo, segun Director di 
CBS. Esnan cu ta vulnerable ta 
p.e. muchanan cu ta biba den 
famianan na unda mama y tata 
no ta biba hunto mas. 

Na Aruba 75% di tur matrimo¬ 
nio ta caba den un divorcio. 
Pero muchanan cu ta biba den 
famia cu tin menos recurso, 
tambe por wordo marca como 
un grupo cu ta core risico. 
Pakico? Mayornan probable- 
mente ta mas preocupa pa regia 
nan problemanan financiero, 
enbez di duna nan yiu e aten- 
cion necesario. Ademas ta falta 
kisas placa pa bijles, cumpra 
buki pa stimula nan yiunan pa 
lesa, etc. 

Na Aruba 20% di e famianan 
mas pober ta genera conhunto 
solamente 5% di entrada total 
genera dor di tur famia. Hoben¬ 
nan cu ta core mas peliger cu e 


grupo di hobennan vulnerable, 
ta hobennen cu no ta comporta 
nan mes bon, nan ta core un 
cierto risico, pero nan no ta 
sufri consecuencianan severo 
negativo ainda. 

Nos por pensa riba hobennan 
cu frecuentemente no ta atende 
scol, pero nan por wordo clas- 
ifica como “drop-out” ainda. 
Of hobennan cu ta haci sex 
sin protection, pero nan no 
tin malesanan sexual ainda; y 
tambe nos por pensa riba esnan 
cu ta envolvi den crimen, pero 
no a wordo aresta ainda. Y na fi¬ 
nal e grupo cu ta core mas risico 
t’esnan cu ya caba ta sufri e con¬ 
secuencianan negativo. P.e. e 
“drop-outs”, teenage-mothers, 
esnan cu tin malesanan sexual, 
esun den prison of hobennan cu 
ta adicto na alcohol of droga. 
Segun Martijn Balkenstein, pa 
duna un bistå tocante e gran- 


dura di e gruponan: Teenage 
pregnancy ta hopi halto den 
comparacion di pais Europeo. 
Na Aruba ta 10 bez mas halto 
cu na Hulanda. Mas o menos 
11% di e mamanan ta teenag¬ 
ers. Solemente 30% di e ma¬ 
manan hoben ta sigui atende 
scol despues cu nan a hana yiu. 
Den pasado tabatin na diferente 
momento mas o menos 600 
hobennan entre 4 y 16 aha di 
edad cu no ta bay scol. Menos 
cu 50 % di hobennan ta proteha 
nan mas durante sex. 

Mayoria di hobennan ta admiti 
cu nan ta bebe den bez enc- 
uando desmasiado alcohol. E 
“Youth Lifstyle Research” ta 
indica cu mayoria di hobennan 
a admiti cu nan a comete un 
delito den pasado. Cierto delito 
ta basta severo, manera joyrid- 
ing, haci uso di violencia of sali 
cu un arma den nan posicion. 


Si no atende cu criminalidad urgentemente 
e lo yega na e turistanan tambe 



PARLAMENTARIO di AVP, Arthur Dowers a in¬ 
dica cu aigun aha pasa a sali un rapport caminda 
cu tabata bisa cu Washington tabata un di e par- 
tinan na Merca di mas sigur for di perspectiva di 


turismo, pero toch cada ora un hende ta wordo 
mata eynan. E turistanan no tabatin problema 
cu esey, pasobra e crimennan aki tabata pasa den 
areanan pafor di unda e bishitantenan ta. 

E ta bisa esaki, pasobra bo pais for di e punto 
di bistå turistico por ta hopi sigur, pero loke ta 
pasa den e casnan y e barionan di e pais ey por 
ta devastador. 

“Loke nos ta mira awe den e casnan, hobennan 
cu ta bira victima di tur sorto di crimen, much¬ 
anan cu ta crece sin proteccion, personanan cu 
ta bibando den barionan caminda cu droga ta 
asina bon infiltra den dje cu ta casi imposibel cu 
e muchanan scapa di e veneno aki. E muchanan 
ta creciendo den un situacion no saludabel, pero 
banda di esey practicamente nan ta bira victima 
di actonan criminal pasobra ta ofreciendonan 
droga y tambe nan ta cometiendo actonan crimi¬ 
nal”, segun Arthur Dowers ta duna di conoce. 

E ta agrega cu nos pais ta den un decadencia hopi 
severo y ta kere cu ta bon pa nos realiza esey y no 
bisa cu ACB of CNN a bisa cu pa e aspecto di tur¬ 
ismo Aruba ta hopi safe. “Nos ta contento cu esey 
sigur, pero nos tin cu proteha nos comunidad, 
pasobra e ta bay sali for di e barionan ey y yega 
den otro districtonan cerca di nos bishitantenan”, 
segun e parlamentario di AVR 


7 partido politico lo participa 
den eleccion di 25 di september 

MSI y ADM a keda afor dor cu no a 
registra na tempo 

YA ta confirma cu 7 partido politico tentativamente lo 
participa den eleccion di 25 di september proximo, esta 
MEP, AVP, MPA, RED, PDR, PPA y CURPA. Ta bisa tentativa¬ 
mente pasobra e partidonan cu no tin representacion den 
Parlamento mester haya sosten di comunidad promer.Por 
compronde cu e partidonan MSI di Edwin Duineveld y ADM 
di Roland Croes na Hulanda no lo por participa dor cu nan 
no a registra na tempo.Esey ta informacion cu a ricibi for di 
Hubert Maduro presidente di Conseho Electoral cu a indica 
cu inscripcion pa partidonan politico cu kier a participa den 
eleccion di 25 di september awor a cera dia 26 di juni y MSI 
ni ADM a registra, dus por lo menos pa eleccion 2009 nan 
no lo por ta den wega.Banda di esaki por a compronde cu Sr. 
Robert Pablo (hefe di Censo te poco luna pasa) cu pa ananan 
largo a contribui cu eleccion, e biaha aki no lo haci’e. A keda 
dicidi tambe cu Sr. Figaroa, ex hefe di Censo lo ta e persona 
cu lo yuda Conseho Electoral.Ta comprendibel cu e hefe 
nobo nombra na Censo no tin experiencia, pero e pregunta 
ta surgi ta dicon ta busca un persona cu ya caba ta gozando 
di su pension pa bin yuda awor. Mester bin un splicacion riba 
kico ta pasando exactamente akinan pa evita cu dudanan lo 
surgi den e forma di eleccion of di otro banda mester wak e 
posibilidad pa pidi observadornan internacional bin Aruba 
tambe.A purba tuma contacto cu Roberto Pablo pa haya su 
comentario riba esaki, pero no a logra. 

Roland Orlando Croes ta splica 

Pakico ADM no ta participa n’e proximo eleccion 


ROLAND Orlando Croes 
di e partido, ADM a duna si 
reaccion riba e hecho cu su 
partido no a keda registra pa 
participa n’e proximo elec¬ 
cion. Como tal, no por papia di 
existencia di un partido, pero 
e lo por ta un grupo of di un 
solo persona. 

Segun Roland Orlando Croes, 
ADM ta representa un partido 
cu politica nobo. Esaki nifica 
cu nan no lo participa na 
movementonan bieu y antigua 
cu ta gana pueblo den dia cla. 
Nan lucha ta totalmente difer- 
ente. Nan ta representa un era 
nobo cu mester di tuma lugar. 
Pasobra e partido, manera 


AVP ta un di e causanan cu 
a desgracia Aruba. MEP na 
su turno tambe ta complice. 
Awel, tur esnan cu ta mara 
n’e dos partidonan aki tambe 
ta complice, pasobra cu bo 
ta na tino y bo sa cu ambos a 
goberna malo, anto ta imposi- 
bel cu bo por deposita bo voto 
n’e partidonan aki. 

ADM tin bienestar di Aruba 
na curazon. Roland Orlando 
Croes ta bisa di ta cana hopi 
aki na madre patria y e ta traha 
cu nan tambe. Awor cu ta bin 
cambionan maternal tin cierto 
caso cu nan kier atende p’asina 
nan no comete e fayonan ey 
cu nos ruman isla Corsow. 


Segun e vocero di ADM, no 
tin sentido pa nan participa 
n’e proximo eleccion, paso¬ 
bra e investigacion cu ta na 
caminda na Aruba, lo ta bay 
ta profundo y den esaki AVP 
tambe ta complice. ADM a 
propone pospone eleccion 
benidero of lague sigui, pero 
e actual Gobierno tin cu baha. 

Por ultimo, Roland Orlando 
Croes ta kere cu ningun di e 
partidonan grandi no t’e so- 
lucion pa Aruba. ADM lo sigui 
traha suministrando pueblo 
cu informacion pa pueblo mes 
saca nan conclusion y scoge pa 
un mihor Aruba. 



ATENC ON 


Hunta di Directiva di Dr. Horacio E. Oduber Hospitaal kier a participa na 
publico cu entrante dialuna 6 di juli 2009 y te cu proximo aviso, a tuma 
e siguiente medidanan di prevencion y seguridad na Hospital: 

Orario di bishita ta tur dia: 

- Merdia: di 12'or pa l'or 

- Anochi: di 7'or pa 8'or 

Tene cuenta cu ta permiti solamente 2 bishitante cada orario di bishita pa 

cada pacient. 

Hunta di Directiva ta spera cu publico lo sa di compronde cu e medidanan aki 
ta pa proteccion di e propio pacient y ta conta cu cooperacion di tur hende. 



D E.od"b« HOS PITA AL 

Director di Elmar ta studiando e difer- 

ente areanan pa mehora e compania 

Semper tin espacio pa mehoracion 

SINDICATO di Elmar, UEA a trece dilanti cu e situacion 
social na trabou ta bayendo atras. Segun director nobo di 
Elmar, Robert Henriquez, no ta kitando tur e beneficionan cu 
e trahadornan tin y loke nan ta haciendo ta restructurando 
esakinan. 

Tambe el a bisa cu riba e fondo di pension di e trahadornan lo 
bay sinta na mesa pa revisa esaki y haci tur trabou necesario 
pa trese claridad di kico tur e ta encera, pero hopi detaye 
riba esaki e no por a duna mirando cu e no tin ni 30 dia na 
trabou. 

Riba e parti di trabou Henriquez a indica cu tin hopi caminda 
pa mehora, cu tin diferente buraco pa cera y e ta 100% sigur 
cu gerencia, empleado y staff lo traha riba un bon direccion 
cu un vision completamente nobo pa hiba e compania na un 
nivel di excelencia. E ta conciente si cu e no lo sosode di un 
dia pa otro, pero mas bien a largo plazo. 

Director di Elmar ta bisa cu e no ta cambiando nada al instante 
a no ser cu ta algo di emergencia, urgente cu no no ta bay cu 
principionan di compania, pero poco poco el lo reevalua tur 
cos y lo trese dilanti conhuntamente cu su hefenan di trabou 
pa wak ki direccion ta coi y trese solucion na e casonan, pero 
si e ta bon caba no tin motibo pa cambie. 


Mal ehempel di nos gobernantenan a 
contribui na aumento di criminalidad y 
perdida di norma y balornan den sociedad 


PARLAMENTARIO di AVP, 
Arthur Dowers comentando 
riba e aspecto di criminalidad a 
bisa cu e gobernantenan actual 
no a duna comunidad e mihor 
ehempel. 

Mencionando aigun di e mal 
ehempelnan di e gobernant¬ 
enan cu a contribui na e decan- 
dencia di norma y balornan, 
Dowers a menciona: cu siman 
pasa un minister a wordo sen- 
tencia den corte pa lanta falso 
testimonio contra personanan 
den comunidad. E minister 
aki den Parlamento ta coba 
mama di tur hende, ta menaza 
coleganan, ta invita hende pa 
bringa.. .esey ta e ehempel cu e 
ta dunando comunidad. 

Tambe el a menciona cu tin un 
minister presidente cu ta bisa 


un colega pa bay sinta sino e ta 
pone drumi, “nos tur sa kico e 
palabranan aki kiermen, spe¬ 
cialmente den e papiamento di 
e gangnan”. 

Un otro minister responsabel pa 
Asuntonan Social cu a escohe 
pa lubida totalmente e parti 
social y di ensenansa mientras 
cu a tuma propiedadnan di 
pueblo y entrega esakinan den 
man di comerciantenan pa haci 
negoshinan miyonario a costo 
di progreso di comunidad. 

E ehempelnan aki, sin men¬ 
ciona tur e otronan, a contribui 
directa y indirectamente na 
e aumento di crimen y deca- 
dencia di moral y norma den e 
sociedad aki. 

Arthur Dowers ta kere cu esaki 
mester wordo condena dor di 



pueblo tur dia y ta agrega cu 
AVP lo bay traha pa restablece 
norma y balornan cu ta asina 
importante den e sociedad 
aki. 


“Bo sa unda bo yiu ta” un pryecto pa 
concientiza mayornan y comunidad 
riba e situacion di nos hobennan 


COORDINADOR di oficina 
Bienestar Social D.A.S. Daniel 
Tecklenborg den conferencia 
di prensa ayera a conta cu e 
proyecto di informacion “Bo sa 
unda bo yiu ta” ta un proyecto 
cu lo dura 6 luna, entre juli te 
cu december 2009. E meta di e 
proyecto aki ta: 

Concientiza mayornan y co¬ 
munidad en general tocante 
e situacion di un parti di nos 
hubentud y tur e tentacionnan 
cu nos hobennan ta topa den 
bida diario. Tambe ta duna 
mayornan consehonan praktico 


con pa anda cu esaki y alabes ta 
concientisa comunidad cu edu- 
cacion ta un tarea di nos tur. 

E proyecto tin diferente aspecto: 
l:Conferencia di prensa, na 
unda diferente instancianan cu 
ta traha cu of pa hobennan lo 
duna un bistå over di e situacion 
y e problemanan di nos huben¬ 
tud y banda di esaki consehonan 
praktico pa mayornan. 

2: Lo parti un folder pa cada 
adres na Aruba. E folder ta con- 
tene informacion y consehonan 
pa anda cu hoben tocante e 
siguiente topiconan: adolescen- 


cia, amistad, salimento, namo- 
ra, relacion sexual, television, 
wega, internet, alcohol, droga, 
straf, medida, scol, conflicto, 
rabia, emocion y tempo liber 
sano. Pa cada topico lo tin conse¬ 
honan praktico pa mayornan;3: 
Lo tin billboards y posters na 
diferente camindanan strate- 
gico na Aruba, pa asina corda 
mayornan y comunidad en 
general over di e proyecto aki4: 
Den e busnan di Arubus tambe 
lo por mira spots over di e topico 
aki durante e siguiente 6 luna. 
Departamento di Asunto Social 
ta conciente cu tin otro asunto¬ 
nan cu mester wordo atendi pa 
soluciona problemanan di nos 
hobennan. Tur instancianan 
den ramo di hubentud, pero nan 
como profesional no por logra 
esaki riba nan mes. Cifranan den 
henter Caribe y America Latina 
ta mustra cu mayoria di prob¬ 
lema cu hobennan ta enfrenta 
ta cuminsa na cas. Pesey awe 
nan kier sera un compromiso cu 
mayornan y nos comunidad en 
general pa asina nos pone nos 
yiunan na prome lugar. 



Peticion pa aprobacion di un plan di 
parcelacion “Libertad” na Piedra Plat 

conforme art. 33 di e Ordenanza di desaroyo 
teritorial (LRO). E concepto di e plan di 
parcelacion ta poni pa inspeccion publico na DIP, 
Sabana Blanco 68, durante un luna desde 10 juli 
2009 durante oranan di trabao. Interesadonan por 
entrega te cu un luna despues di e termino aki nan 
punto di bistå por escrito tocante e concepto di e 
plan di parcelacion serca Ministro di Ensenansa, 
Asuntonan Social y Infrastructura pa medio di 
Director DIP. 


31.9% di e bienes y 
servicio di canasta 
basico a conoce un 

aumento di prijs na juni 2009 

CBS ta indica cu e canasta di consumo di e CPI (Indice di Prijs 
di Consumo) ta consisti di 452 bienes y servicio. Compara cu 
mei 2009, 31.9% di e bienes y servicionan aki a conoce un 
aumento di prijs, mientras cu 21.9% ta mustra un caida di prijs 
y pa e restante 46.2% no tabatin cambio den prijs. 

Prijsnan di bienes y servicionan den e canasta di consumo 
di e CPI ta mustra un subida di 2.42% pa luna di juni 2009, 
compara cu e prijsnan registra den luna di mei 2009. 
Prijsnan di bienes a subi cu 3.39%, causando un efecto di 2.20 
ppt riba e cambio mensual di e CPI. Prijsnan di servicionan 
tambe a subi (0.62%) y a causa un efecto di 0.22 ppt riba e 
cambio mensual di e CPI. 

Na juni 2009, e sectornan cu tabatin e influencia mas grandi 
riba e cambio di e CPI ta: 

1. Vivienda (1.77), cu a registra subida di prijs princi¬ 
palmente den e categorianan “Electricidad, gas y otro com- 
bustible”, “Suministro di awa y otro servicionan relaciona cu 
vivienda” y “Huur di vivienda”. 

2. Transporte (0.55), cu a registra subida di prijs den e 
categorianan “Gasto relaciona cu uso di vehiculo di transporte 
personal” y “Servicio di transporte”. 

3. Recreacion y cultura (0.17), cu a registra subida di 
prijs den e categorianan “Vacacion” y “Otro articulo y ekipo 
pa recreacion, hardin y animal domestico”. 

4. Cuminday bebida no-alcoholico (-0.07), cu a registra 
caida di prijs den e categoria “Cuminda”. 

Un di e Directornan di AZV a pega sono y a dal dos pal’i lus na Camacuri 

DIARAZON madruga un pa- 


truya coriendo riba caminda 
principal di Oranjestad pa San 
Nicolas na altura di Camacuri 
a bin topa cu un accidente. Na 
mes momento e ambulance ta- 
bata yega n’e sitio y igualmente 
nos fotografo su tras. 

A resulta cu e chofer di un pick¬ 
up, cu a keda identifica como 
Juancho Ridderstap, un di e 
Directornan di AZV, tabata bay- 
endo direccion pariba y na dado 
momento a pega sono y a primi 
trott na sono net n’e birada y a 
sigui straight baha caminda na 
man drechi y ta dal den un pal’i 
lus sigui core bolbe bay dal na 
un otro pal’i lus. 
Afortunadamente despues di 
un revision a ripara cu e chofer 
no a haya ni un herida ni golpi 
y no tabata necesario pa hibe 
hospital. Takelwagen di Papito 
Towing Services a hiba e ve- 
hiculo na cas di e dono. 

Di acuerdo cu polis, e chofer a 
resulta un di e Directornan di 
AZV, cu manera menciona, y 
tabata basta cansa. Danki Dios 
e no a keda herida. Pero e no 
por a traha ayera. 


V 

\ 


'« \ j 

Hoben a bira di remate, despues cu el a 
perde su trabao pa motibo di su mal vicio 


DIARAZON mainta a drenta 
informacion cu un hoben a bira 
razo y a comete varios destruc- 
cion despues di cu nan a kite for 
di trabao pa su mal vicio. 

El a skop e porta di auto di su 
hefe na trabao cu tabata sta- 
ciona den Middenweg, a destrui 
e lusnan di dilanti, a manda 
un bloki dor di e windshield 
y finalmente ranca e plachi di 
number di e auto. 

Despues e hoben di remate aki a 
bay den Wilhelminastraat unda 
eynan a destrui windshield di 
un otro auto di un familiar di 
dje. Finalmente el a horta un 
auto di un ciudadano den e 
parkinglot panort di e stacion 
di Arubus na Oranjestad. 

Un rato despues un patruya 
policial atento a logra pare na 
altura di E.P.B. Hato. Mesora 
polis a detene y a hibe warda di 
polis na Playa. 

Si bo ta MEP, bo ta haya trato preferencial, 


Nos ta drecha bo negoshi, bo cas, cu equipo, material 
y personal di DOW riba cuenta di pueblo 



AYERA mainta, un empleado 
di DOW, esey no ta conclui, a 
trata na agredi nos fotografo, 
pasobra el a saca varios potret 
di loke nos ta considera abuso 
di pueblo, ora cu material di Go- 
bierno, manera truck, bobeat, 
etc. y riba dje cu trahadornan di 
DOW, ta drecha un cas na San 
Barbola, sea pa un actividad 
politico of cualkier otro activi¬ 
dad. 


No ta prome biaha cu esaki ta 
tumando lugar. Dianan prome 
cu Marisol Village a keda in- 
augura, ta parce cu e mesun 
hendenan aki a traha ey tambe. 

Y awe ta haciendo mesun cos, 
pero na un cas na San Barbola. 

Y ora cu pidi DOW pa haci e roo- 
inan di San Barbola limpi, ta ser 
bisa cu no por, no tin tempo, etc. 
pero si tin tur tempo di mundo 
pa drecha lugar pa campana. 



Ora cu nos fotografo a yega e 
sitio, mirando e abuso aki, a 
euminsa saca varios foto pa 
denuncia esaki. Un di e per- 
sonanan aki kier a agredi nos 
fotografo, alegando cu e sitio 
ey ta pa su negoshi. Pero si ta pa 
su negoshi, no ta responsabili- 
dad di DOW pa haci e trabao 
aki, pero e persona aki mester 
a busca companianan priva, 
unda e tin cu paga pa trabao, 
y no haya material, equpio 
disponibel, personal di DOW, 
anto esaki sin pago. 

Mirando e continuo abusonan 
aki, y mas y mas den tempo di 


campana, y cu un Comision di 
Boluntad cu no por actua contra 
esakinan, pasobra nan no tin ley 
pa para riba, ta pone nos haci un 
apelacion riba Gobernador, pa 
pone un stop n’e abusonan aki 
cu propiedad di pueblo. 

Prome Minister Nel Oduber 
a yega di bisa, cu prensa t’e 
“watch dog” di loke Gobierno 
ta haci, nos di AWEMainta ta 
aplica e filosofia aki, y ta denun¬ 
cia loke a keda constata ayera 
na San Barbola. 

Ta den campana nos ta haya 
e abusonan aki, unda esnan 
liga na partido, so por haya e 



trato preferencial aki, anto riba 
cuenta di pueblo. 


A pesar cu profesionalnan ta haciendo un tremendo trabou 
mester di mas sosten do gobierno pa combati swine flu 


E situacion di swine flu ta im- 
portante pa e wordo teni pafor 
di un esfera politico caminda cu 
mester duna e oportunidad pa 
traha sin e presion politico. Esa¬ 
ki segun declaracion di Arthur 
Dowers, miembro di fraccion di 
AVP den Parlamento. 

E ta indica cu na e momentonan 
aki tin casi un sorto di panico 
den comunidad pa e hecho cu 
a mira un aumento drastico di 
e casonan di swine flu y AVP ta 
haci un apelacion na gobierno 
pa trata e casonan aki den e 
forma mas cauteloso posibel. 


Dowers ta recorda ora cu e bar- 
co cu tabatin casonan di swine 
flu a drenta Aruba, gobierno a 
crea un impresion cu e asunto 
di swine flu no ta algo di e serio 
ey, pasobra e mes por a mira un 
minister Briesen cobando den 
su nanishi caminda cu e barco 
ey tabata, siendo cu mishimen- 
to di nanishi ta hustamente loke 
por transmiti swine flu. 

E politico di AVP ta manda 
un mensahe pa comunidad 
bisando cu swine flu ta algo 
serio y mester keda leu for di 
e tipo di brotenan aki, sigur 


si no tin nada di haci eynan. 
E ta bisa esaki pa indica cu ta 
autoridadnan cu tin di håber cu 
salubridad publico ta esunnan 
cu mester a atende esaki y no 
minister Briesen. “El a crea un 
impresion malo den comunidad 
cu e no lo ta algo serio”. 

Pa loke ta e informacion cu 
ta wordo duna na comunidad 
Dowers a pidi e profesion¬ 
alnan den e ramo aki pa ora 
nan comunica cu publico no 
bisa cu mester tene cuenta 
cu e aspectonan preventivo 
ya conoci caba, pasobra hopi 


hende no sa cual ta e aspec¬ 
tonan preventivo y ta mihor 
pa nan keda ripiti esakinan. 

Tambe e ta bisa cu ta importante 
pa tin hopi sosten specialmente 
na e centro di influenza cu a 
wordo lanta y cu ta importante 
pa bisa unda e centro aki ta 
ubica ya cu hopi hende no sa 
unda esaki ta keda, esta na ex 
Domeinbeheer. 

Igualmente Arthur Dowers a 
conseha pa bin cu mas centro 
caminda ta pone e vaeuna 
contra influenza y asina evita 


aglomeracion di hende. 
Concluyendo e ta bisa cu e 
profesionalnan ta haciendo un 
esfuerzo grandi, pero cu ta falta 
un parti di sosten di parti di 
gobierno. AVP na e momento¬ 
nan aki ta haciendo un analisis 
mirando cu por a compronde cu 
cosnan na euminsamento no a 
bay completamente bon. Esaki 
no mester wordo mira como 
un critica pa gobierno, pero 
mas bien pa evalua cu den un 
siguiente ocasion for di eumin¬ 
samento caba por garantiza cu 
tur cos cana bon. 

Deterioro den turismo ta loke Aruba a conoce 
durante 8 ana di gobernacion di MEP 


Aruba mester di gobernantenan cu vision pa logra lanta nos pilar economico un biaha mas 


TURISMO di Aruba ta den 
crisis, esey ta algo cu a pesar cu 
gobierno ta purba tapa y esnan 
di partido MEP ta nenga, cada 
un di nos por ripara cu e ta un 
hecho. 

Otmar Oduber, parlamentario 
di partido AVP ta expresa cu 
e situacion aki no ta hayando 
atencion necesario for di gobi¬ 
erno y specialmente e minister 
encarga y lamentablemente e 
falta di accion aki ta trese cune 
cu e situacion ta empeora, 
lagando Aruba su posicion com- 
petitivo den mercado di turismo 
deteriora mas ainda. 

Ainda por corda con na 2001 
despues di e atakenan terorista 
na Merca, a bin un situacion di 
incertidumbre masha grandi 


mes caminda diferente vuelo- 
nan pa Aruba tabata coriendo 
peliger di wordo cancela. E 
tempo ey por a mira con politi- 
conan di vision, encabeza pa ex 
Promer Minister Henny Eman a 
biaha inmediatamente pa Mer- 
ca y a reuni cu e areolinenanan 
caminda cu a logra pa ningun 
vuelo wordo cancela. Ta danki 
na e politiconan pro activo di 
AVP cu Aruba su turismo no a 
haya e golpi duro cu otronan a 
haya y ta danki na esey cu Gabi- 
nete Oduber na su entrada den 
gobierno a haya un situacion di 
turismo stabiel. 
Lamentablemente efecto di e 
mal maneho gobierno den tur 
sentido di palabra a haci di e 
situacion uno cu a deteriora y 


awe nos isla ta pasando den un 
di e peor crisis desde nos Status 
Aparte. Turismo ta cayendo 
drasticamente, e placa cu e 
turistanan a laga atras ta menos 
cu na aha 2000, entradanan 
di hotelnan, restaurantnan, 
taxistanan, car rentals, tien- 
danan, etc ta dia pa dia menos y 
te ainda no ta mira ningun plan 
of vision di e gobernantenan 
di partido MEP pa atende cu e 
situacion aki. 

E excusa cu e partido den go¬ 
bierno ta usa ta cu e situacion 
ta asina debi na e crisis mun- 
dial, pero esey ta solamente un 
parti chikito di e situacion. Nan 
mester papia cla cu pueblo y 
splica dicon nan no a haci nada 
pa evita cu Carnival Cruises no 

ta bin Aruba mas, dicon nan 
no a haci nada pa evita cu KLM 
stop di bula pa Aruba, dicon 
nan no a haci nada pa evita 
cu American Airlines reduci e 
cantidad di vuelonan for di New 
York, dicon nan no a haci nada 
pa evita cu vuelonan di Venezu¬ 
ela por a sigui bin Aruba, y asina 
varios otro cosnan mas. 

Pero no ta solamente e can- 
celacion di tur e vuelonan y 
cruceronan ta afectando nos 
turismo. Mester wak e calidad 
di producto Aruba cu a bin ta 
deteriorando aha tras di aha. 
E sushedad rond di nos isla, 
criminalidad na granel, chol- 
lernan cu no ta un molester 
solamente pa localnan, pero 
tambe pa turistanan, e calidad 
di servicio cu a bay atras tambe, 
e crecemento sin control cu ta 
tumando lugar, edificionan den 
un estado deplorabel riba ca¬ 
minda principal pa turistanan 
( Bushiri, Bestuurskantoor, ex 


oficina di Belasting, John F. 
Kennedy), falta di atencion pa 
e lugarnan turistico, etc. Tur 
esakinan a bin ta contribuyendo 
den e situacion lamentabel den 
cual nos turismo ta aden na e 
momentonan aki, sin menciona 
mes e medidanan fiscal imponi 
dor di gobierno cu ta afecta no 
solamente nos hendenan pero 
tambe e diferente companianan 
entre otro e hotelnan cu a wak 
con nan cost of doing business 
a subi cu casi 30% mientras 
cu nan entrada pa camber di¬ 
sponibel a cay drasticamente y 
ta sigui cay specialmente den e 
promer lunanan di 2009. 

Pesey ta importante pa den 
siguiente gobernacion tin di¬ 
rigentenan politico cu vision, 
amor pa nos isla y cu ideanan 
concreto pa por restablece nos 
pilar economico, y esey ta loke 
partido AVP, Otmar Oduber y 
su coleganan por ofrece na nos 
dushi Aruba. 

Mescos cu den pasado AVP a redobla pension di nos grandinan 

Awor nan lo aumenta onderstand cu 50% den e 

promer dianan di gobernacion 



LIDER di partido AVP, Mike 
Eman ta expresa cu ora papia 
di pobreza un di e cosnan im- 
portante pa atende cu esaki ta 
pa haci un evaluacion di unda 
e pobreza ta. 

Na 1993-94 ora cu mester a 
traha un programa nobo pa 
futuro di Aruba, AVP a haci 
un analisis cu a finaliza den un 
Plan Social, di unda e situacion 
di pobreza tabata mas grandi 
na Aruba. Ora a haci e sondeo 
a resulta cu e tempo ey e po¬ 
breza mas grandi tabata entre 
nos grandinan, esnan cu ta 


jjfig, The State of Aruba, through the Fondo Desaroyo Aruba, is holding a public tender for 
the following project: 

“ Het vernieuwen en uitbreiden van de technologische ontwikkeling in het 

Algemeen Voortgezet Onderwijs en Primair Onderwijs v.w.b. hard-, software en bekabeling” 

Tender documents: Terms of Reference Hard-, Software en Bekabeling 
Directie Onderwijs Aruba, juni 2009 


Project description: The project entails the delivery and installation of computer hardware, software, 
and connections in the primary schools. 

Project duration: 80 working days from the start of the project. 

Dates and locations: The tender documents (in Dutch) will be available as of Julv 10. 2009 against 
payment of AWG 150,00. 

This payment shall be done at the offices of the Werkgroep ICT, Frankrijkstraat 1. 

The tender documents will be deposited for inspection as of Julv 10. 2009 at the Department of 
Education, Werkgroep ICT (Frankrijkstraat 1). 

The Clarification Meeting will be held at 14.00 p.m. at the Department of Education (Frankrijkstraat 

3) on Julv 20. 2009 . 

The Memorandum of Modifications will be available at the Secretariat of the Werkgroep ICT 
(Frankrijkstraat 1) as of Julv 27. 2009 . 

The Public Tender will take place on September 7. 2009 at 14.00 p.m. and will be held in the Office 
of the Department of Education (Frankrijkstraat 1). 

The standard procedures for this public tender will adhere to the stipulations of the UAR 1986 - NL. 
The Department of Education will be in charge of the supervision. All offers must remain valid for at 
Le_as_t_6_0_d_ay_s.. 

Requirements: 

All candidates are required to supply the following with their bid: 

1- Proof of registration at the Chamber of Commerce of Aruba (Not older than 6 months). 

2- Proof of willingness by a local bank for the provision of a bank guarantee to supply a bank 
guarantee. 

3- Other requirements will be listed within the tender documents. 


depende di un pension. “Ora 
bo entrada como pensionado 
ta hopi mas abou cu loke bo 
mester pa un existencia basico 
y bo ta un hende grandi caba 
ta dificil pa haya un trabou 
of fisicamente ta dificil pa bo 
traha, ey ta unda e pobreza 
e tempo ey a dal hopi duro”, 
segun Mike Eman ta duna di 
conoce. 

E ta agrega na esaki cu ta 
hustamente Sr. Nisbet y Sr. 
Nel Oduber tabata den e go- 
bierno ey ora AVP a bisa cu 
mirando e existencia basico 
cu tabata conta ey pa bo por 
sobrevivi den e pais aki, y 
mirando e pension di 298 
florin cu nos grandinan tabata 
haya, mester redobla esaki di 
inmediato. Ora esaki a wordo 
bisa Sr. Nisbet tabata canta 
den coro cu Sr. Oduber cu 
no por redobla pension, pero 
asina gobierno di AVP a sinta 
a percura pa e redoblacion di 
pension tuma lugar. 

Esey ta un ehempel di unda a 
atende den forma hopi grandi 
y fundamental un parti ele- 
mentario di pobreza cu tabata 
existi e tempo ey. 

Awe cu ta haciendo e sondeo 
atrobe di unda e pobreza ta 
mas grandi, ta yegando na e 
grupo di esnan cu ta depende 
di un onderstand, cual ta e 
grupo di mas vulnerabel cu 
tin den comunidad na e mo- 
mentonan aki. 

Mas aleu Eman ta indica cu 
AVP a haci un investigacion 
y a yega na e conclusion cu 
e onderstand di 325 florin 
caminda cu ta hopi mamanan 
soltero ta cay bou di dje. E 


grupo aki ta haya 140 florin 
adicional pa cada yiu cu ta cay 
bou di e mama aki. Den caso di 
un famia di 3 hende (mama y 
dos yiu) nan ta haya 605 florin 
en total. 

Si mira e cifranan di CBS 
riba kico ta e bestaansmini- 
mum pa un famia di 3 ta 2100 
florin. “ta ey unda AVP un 
biaha mas a bolbe presenta 
cifranan concreto dos biaha 
caba durante presulpuesto 
alternativo, caminda a bisa cu 
tin cu aumenta e onderstand 
di nos hendenan cu 50% tanto 
pa mama como yiunan”, se¬ 
gun lider di e partido berde, 
kende ta indica cu banda di 
e aumento di 50% aki mester 
bin cu un schoolkendenren 
toeslag di 100 floin, asina por 
yega un tiki mas cerca di lo 
cual ta husto pa sostene un 
famia vulnerabel. 

“Esey ta e diferencia entre 
AVP y no solamente MEP of 
PPA, sino tur otro partido na 
Aruba. Nos ta haci investiga¬ 
cion, nos ta prepara nos mes, 
nos ta documenta nos mes 
p’asina trese e solucionnan. 
Mescos cu nos a atende cu e 
problema di nos grandinan e 
tempo ey, conta riba dje den e 
promer dianan di gobernacion 
di AVP e pobreza di e pais aki 
cu ta un di e crimennan di 
mas grandi cu Sr. Oduber (cu 
ta enriquece su famia tur dia) 
ta haciendo”, Mike Eman a 
finaliza bisando. 



Tel: 583-1400 
Fax: 583-1444 

Irak ta prohibi 
studiantenan pa bishita graf 
di Saddam Hussein 


GOBIERNO di Irak a ordena 
autoridadnan di Tikrit, ciudad 
natal di Saddam Hussein, pa 
prohibi bishita na graf di e ex 
dictador, despues cu un video 
a mustra un grupo di studi- 


ante cantando homenahe 
rond di graf di e lider. 
Bagdad - E orden emiti di- 
aluna pa gabinete Iraki tabata 
acompana pa aigun otro mas 
cu ta pidi pa elimina aigun 


signo y monumento di prome 
cu 2003, tempo di e invasion 
lidera pa Merca cu a pone fin 
na e gobierno di Saddam, ya 
cu «nan ta glorifica e regimen 
pasa». 


«E gabinete a ordena Minis- 


terio di Educacion, provincia 
Salahuddin y Conseho Pro- 
vincial (di Tikrit) pa tuma 
e medidanan necesario pa 
prohibi bishitanan organiza 
na e graf di e ex presidente, pa 
evita loke a pasa cu e mucha 
muhernan di e scol di Tikrit», 
e Gobierno a laga sa. 

Un funcionario di e departa- 
mento di relacionnan publico 
di Gobierno a bisa cu e orden 
ta aplicabel na e scolnan di 
Salahuddin, na unda Tikrit 
ta keda. 

Ademas, e’la bisa cu ta proba- 
bel cu ningun hende den otro 
parti di e pais lo tin pensa pa 
realisa un bishita escolar na 
e graf. 

E graf di Saddam ta wordo 
bishita regularmente pa 
gruponan chikito di admi- 
radornan di e ex lider, cu a 
wordo deroca despues di e 
invasion di Merca y ehecuta 
na december 2006 pa asesi- 
nato di 148 homber y mucha 
despues di un atentado contra 
dje cu a fracasa. Gobierno 
Musulman chiita di Irak tin 
poco tolerancia pa loke ta 
admiracion pa Saddam, cu 
su Gobierno a persigui, y na 
varios ocasion a asesina, e 
mayoria chiita. 

E esfuerzonan pa un recon- 
ciliacion na Irak no ta habri 
pa miembronan di e partido 
Baath, na cual Saddam tabata 
pertenece. 



noticia@awemafnfa.com 

Honduras den expectativa pa e dialogo 

Zelaya - Micheletti 


E presidente Hondureno des¬ 
titui, Manuel Zelaya, y e Go- 
bierno interino cu a asumi 
poder despues di e ‘golpi di 
estado’ a acepta pa sinta dia¬ 
loga, generando expectativa 
den un poblacion dividi pa e 
crisis politico den e pais pober 
Centro Americano. 
Tegucigalpa - Presidente di 
Costa Rica, Oscar Arias, desde 
awe ta mediador entre e par- 
tinan pa busca un salida pa 
e conflicto, cu a origina pa 
e secuestro y expulsion di 
Zelaya pa militarnan dia 28 


de juni, dia cu e’la convoca 
un consulta popular pa habri 
caminda pa su reeleccion. 

E crisis ta un reto pa Presi¬ 
dente Barack Obama, ya cu su 
promesa di mehora e relacion 
cu América Latina a pisa den 
su apoyo na a mediacion di 
Arias pa evita un escalacion 
di e violencia den un di e 
nacionnan mas pober di e 
continente. 

“Loke mi kier sigur ta pa nan 
no sali di aki sin un acuerdo”, 
tabata declaracion di Arias, 
ganador di e premio Nobel di 



Irenestraat 21, Oranjestad, Aruba 
Tel.: 588 1179; orario: 08.30 -12.30 
www.autismoaruba.org 



Fundacion Autismo Aruba ta un organizacion cu ta traha pa interes di persona nan cu autismo, nanfamia 
y otro perso na nan cu sea personalmento of profesionalmente tin di håber cu autismo. E fundacion a 
keda oficialmente lanta na juni 2005 y awor tin e oportunidad pa ofrece e siguiente posicion: 


Coordinador di proyecto pa dos ana 


Contenido di efunccion 

E coordinador di proyecto: 

Tin of ta adkeri conocimento di autismo 

Ta inventarisa cuido y guia pa persnonanan cu autismo disponibel na Aruba 
Ta formula y ehecuta proyecto a base di necesidad constata den comunidad 
Ta coordina y ehecuta proyecto planea 

Ta guia un investigacion riba autismo na Aruba y por transferi e resultado den un plan di 
maneho y proyectonan relaciona 
Ta asisti den actividad di fundacion 


Exigencia pa efunccion 

E candidato cu nos ta busca: 

Tin un diploma riba nivel di HBO 

Tin permiso di estadia y trabou pa Aruba 

Ta domina principalmente Papiamento y Hulandes bon. Abilidad den Ingles y Spano ta deseable. 

Tin bon abilidad social pa forma y mantene relacion di trabou 

Mester por traha independiente como den un team 

Tin un actitud positivo y flexible, pero por traha structura 

Ta tuma iniciativa y ta haci proposicion pa futuro actividad y proyecto 

Por formula documento manera cuenta anual y "projectdossiers". 


Pa mas informacion y forma di solicita 

Por haya mas informacion di e vacatura aki y e fundacion serca srta. Thaisse Erasmus, na tel.: 588 1179 
of via e mail: fundacion_autismoaruba@yahoo.com. Nos ta pidi tur persona cu tin interes pa e funccion 
aki pa solicita pa medio di un carta hunto cu un CV prome cu dia 11 juli 2009. 


Paz pa su trabao pa pone fin na 
gueranan civil y conflictonan 
militar cu a asota e region 
durante Guera Friu. 

Sin embargo, tanto e manda- 
tario Hondureno destitui como 
e presidente interino Roberto 
Micheletti a mustra na mes 
inflexibel den nan posicion 
y tur dos ta papia di dialogo, 
pero no di negociacion. 

“Nos ta habri pa tur cos menos 
e regreso di Mel Zelaya”, e 
canciyer interino, Enrique Or- 
tez a laga sa diamars ultimo. 
Zelaya ta conta cu un amplio 
respaldo internacional cu a 
condena e golpi y a exigi su 
restitucion, a pesar cu politico, 
empresario y bon parti di e 
poblacion a uni hunto contra 
dje, preocupa pa su alianza 
cu e presidente Venezolano, 
Hugo Chåvez. 

“Si restitucion di e presidente 
elegi pa pueblo no ta nego- 
ciabel, tampoco ta posibel 
pa e gobierno aki, cu a burla 
di democracia, por keda na 
poder bao ningun sentido”, e 
lider destitui a laga sa diamars 
ultimo. 

E hondurenonan, cu ta di¬ 
vidi entre dos presidente cu 
ta proclama di ta legitimo y 
constitucional, for di dia di e 
golpi a realiza maifestacion- 
nan masivo na favor y contra 
di Zelaya, un negociente den 
madera cu na mitad di su 
mandato a tuma un postura 


di corte socialista. 

“Un mediacion exitoso ta 
dificil mientras e gobierno 
golpista sa cu nan por resisti 
pa loke ta keda di e mandato 
di Zelaya. E unico cos cu por 
saca nan di poder ta un con- 
hunto di protestanan masivo 
y sancionnan economico real”, 
segun Mark Weisbrot, codirec- 
tor di Centro di Investigacion 
Politico y Economico, cu sede 
na Merca. 

Otronan, sin embargo, ta mas 
optimista. 

“Mi ta kere cu nos ta na ca¬ 
minda pa crea un dialogo cu 
por ta extremadamente posi¬ 
tivo y productivo pa e pais”, 
e ex presidente Hondureno 
Ricardo Maduro a bisa na 
Washington. 

Na nuebe dia despues di e gol¬ 
pi, hopi hondureno ta furioso 
pa e incertidumbre, e toke de 
keda vigente, e cayanan cera 
pa marchanan continuo y e 
tension cu a surgi den e pais 
chikito exportador di cofi, 
textil y banana. 

“Ya ta basta, loke nos kier ta 
pa para henter e asunto aki. 
Cu e protestanan diario nin¬ 
gun hende por bai traha ni 
sali anochi. Laga nan pone un 
persona cu no ta di un banda 
ni di e otro. Un cu por lo me¬ 
nos por goberna bon”, tabata 
sugerencia di Vilma Barahona, 
un enfermera di 53 ana. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia online na www.awemainta.com 


Presidente de Iran ta declara 

era nobo pa e pais 



Mahmud Ahmadineyad 


PRESIDENTE Mahmud 
Ahmadineyad a trata di kita e 
nubianan scur cu ta rondona 
su reeleccion, den su prome 
discurso desde eleccion, pero 
asina mes mientras e tabata 
papia, oponentenan a subi 
riba dak di nan cas y a grita 
“morto p’e dictador”. 

Den un discurso di mey ora 
diamarsa atardi, Ahmadiney¬ 
ad a insisti cu e eleccionnan 
presidencial di dia 12 di juni 
tabata limpi y cu su gobierno 
ta legitimo. Su posicion no a 
duna espacio na oponente¬ 
nan cu ta bisa cu e votamento 
tabata fraudulento y a lanza 
un ola di protesta masivo den 


simannan recien. 

“Nan tabata e eleccionnan 
mas limpi y liber di mundo”, 
Ahmadineyad a bisa, y a anadi 
cu durante un reconteo “no 
a haya fayo. Henter e nacion 
a compronde esey”. E’la bisa 
cu e asistencia na urnanan di 
85% di votador y su Victoria 
abrumador segun e resul- 
tadonan oficial a duna mas 
legitimidad na su gobierno. 
Den un esfuezo pa convence 
esnan sceptico, e’la priminti 
logronan “mas grandi y mas 
halto” durante su di dos man¬ 
dato, bisando cu su gobierno 
lo concentra na mehora e eco- 
nomia. “Ésaki ta un comienzo 


nobo pa Iran ... nos a drenta 
un era nobo”, e’la bisa. “Nos 
tur mester uni pa haya e obhe- 
tivonan grandi di Iran”. 
Ahmadinejad tin e apoyo di e 
lider supremo di Iran, ayatola 
Ali Jamenei, y e miembronan 
mas conservador den e cu- 
pula religioso cu ta goberna 
e pais. Jamenei a declara e 
resultadonan electoral valido 
y a mobiliza cuerponan di 
seguridad pa domina e prot- 
estanan cayehero cu un ola 
di aresto. 

Pero aunke a trece trankilidad 
bek, e iraninan hopi caminda 
den e Capital a sigui diamars 
anochi cu loke a bira un ritual 


diario di desafio - subi riba 
nan dak pa grita “Morto p’e 
dictador” y “Dios ta grandi”. 


E gritonan por a wordo scu- 
cha durante e discurso di 
Ahmadinejad. 


Pa dialoga cu Cuba, Merca ta pidi ‘cambio fundamental’ 


SECRETARIA di Estado Hil- 
lary Clinton a bisa cu un dialogo 
entre Merca y Cuba ta depende 
di “cambionan fundamental” pa 
parti di gobierno di Havana. 
“Nos ta dispuesto pa dialoga 
cu Cuba, pero nos a bisa bon 
cla cu nos kier mira cambionan 
fundamental den e regimen 
Cubano”, Clinton a bisa den un 
entrevista na e television Vene- 
zolano Globovision, cu a wordo 
transmiti diamars anochi. 
Clinton a bisa cu “e presonan 
politico mester wordo libera y 
mester bin eleccionnan liber y 
husto”. 


“Semper mi a bisa, si bo ta 
pensa cu bo ta haciendo un bon 
trabao, bo mester bin padilanti 
y convence e hendenan pa vota 
pabo den un eleccion honesto, 
liber y husto”, e’la agrega. 

Na fin di april, departamento di 
Estado a anuncia cu represen- 
tantenan Mericano y Cubano a 
cuminsa discusionnan na nivel 
administrativo pa purba reanu- 
da e dialogo entre e paisnan. 
Poco despues, na fin di mei, 
ambos gobierno a reanuda e 
negociacionnan riba migracion, 
un asunto cu “nos ta kere ta im- 
portante”, segun Clinton. 

Cumbre di G8 ta cuminsa na L’Aquila, Italia 


E cumbre di hefenan di Estado 
y di Gobierno di e “Grupo di 
Ocho” (G8) ayera a cuminsa 
na e ciudad Italiano L’Aquila 
despues di yegada di tur e lider- 
nan politico di e siete potenci- 
anan economico mundial, mas 
Rusia y Union Europeo (UE). 
L’Aquila, Italia - Prome Ministro 
Italiano, Silvio Berlusconi, na 
cuartel di Guardia di Finanza 
di L’Aquila, sede di e cumbre, 
a ricibi e mandatarionan, cu a 
yega e centro di reunion den 
vehiculonan electrico chikito cu 
ta demostra e compromiso cu 
medio ambiente di e G8 aki. 

Cu un apreton di man y un foto 
oficial, Berlusconi a ricibi e 
presidente Mericano, Barack 
Obama, cu a yega na e aero- 
puerto militar Pratica di Mare, 
sur di Roma, hunto cu su senora 
y su dos yiunan. 

E ultimo pa yega na e Capital 


Prome ministro Italiano Silvio Berlusconi a ricibi e mandatarionan 


Italiano y despues na sede di 
e cumbre tabata e presidente 
Frances, Nicolas Sarkozy, mien- 
tras su senora, Carla Bruni, ta 
yega awe. 

Sarkozy a yega L’Aquila ora 
e resto di e lidernan di G8 y 
e presidente di Comision Eu¬ 
ropeo (CE), Durao Barroso, y 
e presidente di turno di Union 
Europeo (UE), e Sueco Fredrik 
Reinfeldt ya tabata pasa dor di 
aigun buki cu gobierno Italiano 
a regala nan na ocasion di e 
cumbre. E canciyer Aleman, 
Angela Merkel, tabata un di e 
prome nan pa yega den e region 
Los Abruzos, caminda hunto cu 
Berlusconi e’la haci un recorido 
di e pueblo Onna, na unda Ale- 
mania ta financia e trabaonan 
di reconstruccion di e danonan 
causa pa e temblor cu a laga 299 
morto den e zona. 
Inmediatamente despues di 


yegada di e lidernan, Berlusco¬ 
ni a ofrece nan un aperitivo, 


despues di cual a sigui un al- 
muerzo di trabao, cu tabata e 


prome actividad di e cumbra cu 
ta sigui te manan. 



Republicanonan den congreso ta contra pa 

honra Michael Jackson 



HENTER un debate a cuminsa 
den congreso Mericano despues 
di e promesa di un homenahe 
vitalicio pa e recien fayeci ‘Rey 
di Pop’, Michael Jackson. 

E congresista Mericano Sheila 


Jackson Lee lo por topa cu ob- 
staculo pa cumpli cu e promesa 
cu e’la haci durante e homenahe 
na Michael Jackson, di promove 
un resolucion den Camara di 
Representante cu ta honra e Rey 


di Pop “pa semper”. 

Jackson Lee, democrata di Tex¬ 
as, diamars ultimo a asisti na e 
homenahe den Staples Center 
di Los Angeles, caminda e’la 
mustra un copia den leishi di e 


resolucion y bisa cu e lo wordo 
discuti den e Camara, pero tin 
hende ta opone e proyecto, 
manera aigun republicano. 

E representante Peter King, 
republicano pa New York cu a 
califica Jackson di “degenera, 
abusador di menor y pederasta” 
den un video cu e’la publica den 
YouTube e siman aki, diamars a 
hura di haci “loke mester haci” 
pa Jackson no wordo honra. 
Sin nombra King, Jackson Lee 
a bisa den e homenahe cu Mi¬ 
chael Jackson a wordo absolvi 
di abuso di menor. E’la habri 
afo contra su calumniadornan 
cu “nan no ta compronde e 
curazon di artista” y “nan no sa 
cuanto esakinan ta sana mundo 
na nomber di Merca”. 

“Nos ta compronde Consti- 
tucion. Nos ta comprende ley y 
nos sa cu un persona ta inocente 
te ora e contrario wordo dem¬ 
ostra. Esey ta loke Constitucion 
kier men”, Jackson Lee a bisa, 
wantando e resolucion den 


leishi su dilanti. 

E resolucion ta inclui un lista 
di actonan di caridad realiza 
pa Michael Jackson durante 
su carera y ta proclama cu e ta 
un leyenda Mericano, un icono 
musical y un humanitario di 
mundo. E ta “un persona cu ta 
wordo honra pa semper, sem¬ 
per, semper, semper”. 

Den e camara menor, e proyec- 
tonan no controversial di hom¬ 
enahe na un difunto of e real- 
izador di un accion digno di 
menciona generalmente ta pasa 
rapidamente di e comision pa e 
reunion di e camara, caminda e 
ta pasa den votacion y acepta cu 
simpel mayoria. E resolucion pa 
loke ta Michael Jackson ta pasa 
den votacion den e comision di 
Relacionnan Exterior, di cual 
Jackson Lee ta miembro, pero 
King no ta. 

Si un opositor pidi pa voto se- 
creto, tin mester di un mayoria 
di dos tercera parti pa aproba- 
cion. 


















16 I Local 


Diahuebs 9 di Juli 2009 I AWEMainta.com 


Bonaire Ink a habri su porta 

Cu un concepto fresco y moderno 




FIN di siman cu a pasa Bonaire oficialmente. Despues di varios 
a ricibi un adkisicion nobo. Ta luna di trabao y preparacion, 
trata aki di e establecimento Bo- Silvio y ex Miss Aruba Malaika 
naire Ink cu a habri su portanan Bufalini a haci apertura oficial 



di Bonaire Ink. 

E establecimento ta un con¬ 
cepto completamente nobo y 
diferente pa Bonaire, caminda 
esnan cu ta gusta tattoo, por 
pasa na e shop nobo aki y pone 
un di e obranan di arte di tattoo 
riba nan cuero. 

No solamente Bonaire Ink ta 
specialisa den tattoo, pero 
tambe tin obranan di arte pinta 
riba canvas den forma di cuadro 
cu esnan cu gusta arte por cum- 
pra. E stablecimento ta situa 
den pleno curason di centro di 
Kralendijk y ta opera tur dia. 
Silvio Bufalini a sigui cursonan 


nan oficialmente 



intensivo di tattoo y arte pa 
asina mehora su habilidadnan 
pa bira un di e artistanan di tat¬ 
too mas profesional den e area 
aki. Danki na Tony Tattoo di 
Aruba cu tambe a duna su con- 
tribucion a logra pone e shop di 
tattoo aki na Bonaire. 

E apertura a tuma luga den 
presencia di amigo, famia, 
comerciantenan di Bonaire y 
amigonan di Aruba cu a celebra 
despues den un tattoo party na 
honor di Bonaire Ink cu ta invita 
henter e comunidad di Aruba 
pa bin Bonaire y haci nan un 
bishita. 

Despues di Apertura di Tatto 


Shop Bonaire Ink tabata tin un 
tremendo afterparty na Karels 
Beach Bar unda cu henter Bo¬ 
naire por a festeha e apertura 
hunto cu DJ 101 di Aruba y Dj 
Panter di Bonaire cu a pone un 
ambiente tremendo na sitio 
popular di Boanire. Tabatin di- 
verente competencia cu a tuma 
lugar y tambe un di tattoo unda 
cu Rex di Aruba a saca potret 
di tur e personanan cu tabata 
tin tattoo na e fiesta pa asina e 
hurando por a eligi e Miho Tatto 
di e anochi cu a gana $200. E 
fiesta a sigi y e JelloShot tambe 
hunto cu Gogo Giris cu a wordo 
pinta pa e artistanan di tattoo 

Publico impresiona cu e linea di pavernan nobo 

Hopi atencion pa e booth di Atco y Ecotech na Expo Vivienda 




MAYORIA di esnan cu a atende 
e Feria di Vivienda organisa pa 
FCCA den fin di siman a keda 
impresiona cu e linea di paver 
nobo di ATCO. E clientenan 
tabata conciente cu ATCO ta- 
batin un bon variacion pero no 
a imagina cu e variedad tabata 
asina grandi, cu un escohencia 
den tamano, forma y color. 
Papiando di color, nan a keda 
encanta cu e colornan nobo, 
specialmente esunnan "Flamed" 
y "Melonflash". Separa di e pav¬ 
ernan, tambe e clientenan a 
duna masha atencion na e var¬ 
iedad di bloki di ATCO, manera 
ta e recien presenta "Hollow 


Blocks" cu tapa. Pa esnan cu 
tin plannan pa construi un cas 
nobo, a busca tur informacion 
riba e tarifanan pa material di 
construccion. Pa loke ta trata 
e servicio di Ecotech, aki un 
cantidad di hende a inscribi 
pa e servicio di recoge sushi 
domestico tur siman sin falta. 
Tambe tabatin hopi interesado 
cu a mustra interes den e ser¬ 
vicio di bari di sushi pa huur 
ora di fiesta. Na final, ATCO y 
Ecotech ta masha contento cu 
e atencion special ricibi di tur 
esnan cu a atende e feria y cu 
a pasa bishita e booth di tanto 
ATCO como tambe Ecotech. 

Whitney Kock - Candidato pa AVP 

Gobierno di MEP a engana, 
humiya, discrimina y 
bandona nos grandinan 

envez di e suma actual di Afl. luna. A base di e cifranan aki 



DEN diferente encuentro cu 
varios di nos grandinan, nos 
pensionadonan, Whitney Kock 
- e humilde maestro di scol di 
Santa Cruz y tambe candidato 
pa AVP - a haya hopi informa- 
cion valioso riba nan preocu- 
pacion, deseo y necesidad. Ta 
un lastima cu generalmente 
politiconan no ta sinta dialoga 
cu nos grandinan, mirando cu 
nan ta un fuente importante 
di inspiracion, conocimento y 
sabiduria. 

Un di e puntonan cu a wordo 
treci padilanti ta e hecho cu 
MEP no a cumpli cu su promesa 
di campana cu ta regarda nos 
grandinan. Si analisa por ehe- 
mpel MEP su 10 puntonan di 
accion di 2001, por constata cu 
2 di esakinan ta dirigi special¬ 
mente riba nos pensionadonan. 
MEP a priminti nos grandinan 
cu nan lo traha riba reduc- 
cion di e prima di AZV pa nos 
grandinan, pero no a cumpli. 
Gobierno di MEP a aumenta 
prima pa tur hende, incluyendo 
nos grandinan. 

MEP a priminti nos grandinan 
cu nan lo adapta e pension di 
behez na costo di bida, pero cu 
e promesa aki tampoco MEP a 
cumpli. Si desde 2001 a cumpli 
cu e promesa aki, e ora e pen¬ 
sion pa pareha lo mester ta- 
bataAfl. 1.996,00 envez di Afl. 
1.780,00, cu ta loke e ta awor 
aki. Esey ta conta igualmente 
pa e pension pa soltero cu lo 
mester tabata Afl. 1.185,00 


1.057,00. 

Ademas ainda ta fresco den 
memoria di nos pensiona¬ 
donan con tempo di e lucha di 
trahadornan y pensionadonan 
di gobierno pa indexering, 
gobierno di MEP a nenga pa 
trata e pensionadonan di gobi¬ 
erno igual cu e trahadornan di 
gobierno pa loke ta e aumento 
di 105 florin, contrario na pa- 
labracionnan haci na mesa di 
negociacion. Y na momento cu 
e pensionadonan a cuestiona e 
discriminacion y inhusticia aki, 
nos prome ministro a haci mofa 
di nan y a expresa su mes publi- 
camente masha denigrante mes 
pa cu nos grandinan. Y apenas 
aigun dia despues tabata e 
minister di Salud Publico cu 
na mesa di negociacion a de- 
clara cu, mirando e situacion 
precario di AZV, su maneho ta 
pa no stimula nos grandinan pa 
viaha pa exterior pa tratamento 
medico. Pues segun e minister 
nos pensionadonan tin menos 
derecho pa busca nan salud. 
Na e momentonan aki nos pais 
conoce casi 15 mil pensionado, 
di cual alrededor di 10 mil tin 
e pension di behez como nan 
unico entrada. Manera ta cono- 
ci nos pais ta den un recesion 
economico profundo. Hecho 
ta cu esnan mas vulnerabel 
den nos comunidad ta esnan 
cu mas ta sinti e efectonan di e 
crisis aki y ta esnan cu mas ta 
sufriendo tambe. E situacion 
social di nos pensionadonan 
por wordo ilustra cu cifranan 
relaciona cu e “bestaansmini¬ 
mum”, e entrada minimo cu un 
persona of famia mester pa por 
biba dignamente. 

Segun e “Statistical Yearbook 
2008” di Oficina Central di Es- 
tadistica e “bestaansminimum” 
na Aruba na fin di 2008 tabata: 
pa un persona soltero sin yiu 
pa cria Afl. 1.359 pa luna y pa 
un pareha sin yiu Afl. 2.310 pa 


por conclui cu e pensionadonan 
cu tin pension di behez como 
nan unico entrada ta bibando 
bao di e bestaansminimum. 
Pues alrededor di 10 mil pen¬ 
sionado, esta 2 di cada 3 pen¬ 
sionado cu ta biba na Aruba, ta 
bibando den pobresa. 

Anto mas tristo di henter e 
asunto aki ta cu e gobierno 
actual no ta duna ningun aten- 
cion na e situacion penoso y 
alarmante di mayoria di nos 
grandinan. Whitney a indica 
tambe cu bao di e pensiona¬ 
donan tin un consenso cu awor 
mas cu nunca nos pais mester 
di un gobierno cu vision y 
sentimento social, cu por tra- 
duci nan preocupacion, deseo y 
necesidad den accion concreto 
di maneho publico. Esaki ta 
nifica cu e siguiente gobierno 
mester formula y implementa 
un maneho integral y efectivo 
dirigi riba mehoracion di e cali- 
dad di bida di nos grandinan. 



HOTLINE 


733-8477 

Digicel 

Spera Mas. Hjnja Mas. 



Bin sina pinta Portret 
cu Miriam de risle 



Tiffany de Randamie ta mustra su obranan "before 
and after". Su pintura "before" den su man ta mustra 
claramente un obra pinta dor di un mucha di su edad. E 
obra "after" ta e resultado di su estudio di pintamento di 
portret bao guia di maestra di arte Miriam del'lsle 

DEBI na e gran interes cu tin pa mucha sina pinta den vacan- 
tie, Miriam de 1 ’lsle ta organiza un otro tayer di siete atardi 
di pintamento. E prome tayer di dia 14 di juli ta yen y pesey 
tin un otro tayer. Esaki lo cuminsa diamars dia 28 di juli y ta 
caba diaranson 05 di augustus den e horario di 4.00 pm te 
6.30 pm. E tayer aki ta pa muchanan for di 6 aha di edad y ta 
bao guia di artista maestra di arte Miriam del’lsle kende tin 
un trayectoria di hopi aha y experiencia amplio den docencia 
di arte na muchanan. Den e tayer aki e participantenan lo 
studia con pa pinta portret di hende. Tambe lo duna historia 
di e arte di pinta portret y cada mucha por scohe un artista 
famoso pa pinta den su estilo. Lo sina anatomia hopi simpel 
pa termina un cuadra completo. E participantenan lo sina un 
di e aspectonan fundamental di dibuho esta e “positive shape” 
di un obheto den e caso aki e cabez humano, incorporando 
proporcion, dimension (ancho/largo), forma ysymetria. Den 
e ehercicionan di dibuho lo sina e prome pasonan con lo pinta 
loke nos sa pa loke nos ta wak. Esaki ta un habilidad cu por 
wordo sina pa logra pinta realisticamente. Tur e material 
ta inclui den e tayer, tambe un canvas riba board, y lo pinta 
cu acrylverf. Pa hobennan mayor di 11 aha lo tin e opcion di 
sina pinta cu olieverf. 

Na final di e tayer lo entrega un certificado di participacion. 
Pa inscripcion y informacion por yama Miriam de L’Isle na 
celular 963 4138. Cupo ta limita na solamente 10 mucha. 
Miriam de L’Isle su atelier ta situa na Dominicanessestraat # 
34 - Studio #5 - (ex MAO school) den Oranjestad. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Certificado PSDA pa empleadonan di CIAD 




RECIENTEMENTE a tuma 
lugar e entrega oficial di cer¬ 
tificado na 28 empleado di 
Coordiantiebureau Drugs- 
bestrijding cu ta e departa- 
mento encarga cu combati- 
mento di droga y adiccion. 
Bao e oficina principal aki ta 
resorta tambe e centronan di 
rehabilitacion di gobierno cu 
ta brinda ayudo profesional na 
esnan cu tin of ta cuminsa haya 
problema cu droga. Mester bisa 


cu e personal aki diariamente ta 
traha cu personanan cu por ta 
agresivo y/of peligroso, pesey 
tambe a dicidi pa cuminsa cu 
e curso aki di Self Defence pa 
asina preveni cualkier eventu- 
alidad of peliger pa nan mes y 
tambe pa otronan. E curso aki 
no ta pa siha hende bringa so 
pero sino pa defende nan mes 
of otronan, preveni agresividad, 
con pa actua mentalmente, con 
y ki ora pa huy for di peliger. 


Esaki a keda presenta pa e cono- 
cido profesional den e ramo aki 
Ronny Boyé y asisti pa Rygell 
Boyé y Jason Richardson di 
Profesional Self Defence Aruba 
(PSDA) durante 3 siman largo, 
tur dia. Intencion ta pa sigui 
cu esaki mirando cu esaki ta e 
curso basico y tambe pa e resto 
di personal cuminsa cu esaki. 

E entrega aki a tuma lugar na 
Instituto di Cultura caminda 
cu e director interino di Coordi- 
natiebureau Drugsbestrijding a 
hiba palabra di pabien na Steve 
Gibbs, cu a elabora tambe ariba 
e meta y importancia di e curso 
aki. Participantenan a expresa 
cu nan a sina hopi for di e curso, 
entre otro; con pa kita un arma, 
sali di un peliger, defende nan 
mes y tambe con pa reacciona 
na un atake cu agresividad. 

Esaki ta e base pa un organisa- 
cion mas safe y profesional riba 
e tereno di cuido di adiccion. Na 
tur empleado pabien y exito! 


Ganadornan rifa Universidad di Aruba 


STUDIANTENAN di Facultad 
Economico y Financiero (FEF) 
di Universidad di Aruba a tuma 
initiativa pa organisa un stud¬ 
iereis di 11 dia pa Ecuador na 
Augustus benidero. E studiante- 
nan lo disfruta di e cultura di e 
pais y lo haci trabou voluntario 
pa asina conoce situacionnan 
social diferente na esun di nos y 
tambe pa conoce e importancia 
pa ta involucra den trabaonan 
voluntario y humanitario. 

Pa recuada fondo pa efectua e 
studiereis aki e studiantenan 
a organisa un fun walk, car 
wash, bake sale y bendemento 
di sandwich y snacks. Ante- 
riormente nos a anuncia dos 
otro actividad, a wordo disidi 
pa focus riba solamente un 
actividad mas, cu ta e Rifa. Nos 
ta gradisi tur e companianan, 
personanan, studiantenan y fa- 
mianan cu a contribui pa realiza 


e meta di e studiantenan. 

Dia 7 di juli 10.30 di mainta, 
docente di e Facultad Huridico 
di Universidad di Aruba a sirbi 
como testigo pa saca e ganador¬ 
nan di e rifa. Nos ta felicita tur e 
ganadornan y alabes ta gradici 
tur esnan cu a contribui na e rifa 
aki. E promer premio, ‘retour 
ticket’ pa Curacao cu hotel pa 
dos anochi pa dos persona, cor- 
tesia di Maduro Travel Aruba 
NV a bai na Mirla Koolman cu 
ticketnr. 1793. E di dos premio, 
un weekend-stay na Marriott 
Resort & Stellaris Casino a 
wordo gana dor di Maria Rid- 
derstaat cu ticketnr. 1546. E di 
tres premio, un cellular Nokia 
2760 y sim-card di Digicel a bai 
pa Hans Latumaerissa cu tick¬ 
etnr. 0220. E di cuatro premio, 
dos snorkeling tour di bo gusto 
pa cortesia di Jolly Pirates a 
wordo gana dor di M. Stevens 


cu ticketnr. 0053. E di cinco 
premio, un pancake dinner pa 
dos persona na The Dutch Pan¬ 
cake House a wordo gana dor 
di Sandra Franken cu ticketnr. 
1123. Un danki grandi ta bai 
na e sponsors cu a yuda realiza 
e rifa aki. Pa busca bo premio 
mester acudi na recepcion di 
Universidad di Aruba, situa 
na Irausquinplein # 4 (dilanti 
di Postkantoor na Playa) cu e 
ticket ganador y un identifi- 
cacion valido. Premionan por 
wordo busca te cu dialuna 31 di 
augustus 2009. Pa informacion 
por jama 582 3901. 

AAIMainta 

léfa> 

Nos e-mail: 

noticia@awemainta.com 

Tel: 583-1400 
Fax: 583-1444 


Pachi Bulado 

Pa: Roland W. Peterson - 
Foto: Greg Peterson 

Como un pirata decente 
mi ta contabo un cuenta 
E ta e bululu 
di un piscador 

E- la bula e muraya di piskalat 
y a hana e nomber di Pachi Bulado 
E- la bay pisca Pishiporco cu Piskechi 
Pero pisca den awa revuelto no ta facil 

Despues e la bay pisca pa averigua 
si pisca di awa dushi ta dushi 
Awe e ta pisca den piscina 

E Pisca Bulado ta bisa 
awor si mi ta bula pipa 
y ta baha na awa 
Pero ta parce cu awor si 
e ta coy awa. 

Como posibel alternativa.... 



Dollar na lugar di Florin como pa evitå riesgo di devaluacion 


...Islanan BES a opta pa dollar caba.... 

dolarisacion ta parce mas ben- vigor. 
eficioso di acuerdo cu drs. 

Emsley Tromp. 


WILLEMSTAD - Segun dr. 
Emsley Tromp, Presidente di 
Banco Central mester consid- 
erå dolarisacion como posibel 
alternativa p’e futuro union 
monetario entre Corsow y St. 
Maarten. 

Segun Tromp, adopcion di 
dollar tin tanto bentaha- como 
desbentaha p’e paisnan nobo, 
Corsow y St. Maarten. (Ne ul¬ 
timo isla aki florin ta moneda 
oficial, pero ta dollar Mericano 
ta circulå). 

En bistå di aspectonan vulnera- 
bel di e islanan den e sistema 
economico mundial actual, 


E islanan Corsow y St. Maarten 
a cumbinf cu, den e structura 
estatal nobo, cu nan lo forma 
un union monetario cu 1 (un) 
Banco Central y 1 moneda 
compartf. Sinembargo, e vul- 
nerabilidad di balansa di pago 
ta obligå nos considerå alterna- 
tivanan y dolarisacion ta un. 
Ya 3 di e 5 islanan di Antia 
Hulandes, esta, islanan BES, a 
opta pa dollar Mericano como 
moneda oficial na momento 
cu nan status nobo drenta na 


E siguiente pregunta ta si dola¬ 
risacion ta un mihor sistema 
monetario pa Corsow y St. 
Maarten. 


Segun dr. Emsley Tromp, tin 
argumento tanto na fabor como 
encontra. Introduccion di dol¬ 
lar Mericano como moneda ofi¬ 
cial pa Corsow y St. Maarten ta 
eliminå e riesgo di devaluacion 
si dado caso tin un posibel crisis 
di balansa di pago. 

Ausencia di e riesgo akf ta na 
fabor di promové comércio 
y inversionnan estranhero. 
Ademas, economianan dolariså 


por fia placa contra interes mas 
barata den exterior y cu ménos 


gasto di transaccion interna- 
cional. 


E otro banda di medaya.... 

Banconan lo pérdé fuente 
di entrada, si introduci 
dollar como nos valuta 

WILLEMSTAD - Un di e desbentahanan di dolarisacion ta cu 
autoridadnan lo pérdé e posibilidad di usa maneho monetario 
como instrumento pa influenciå economia. 

Un di dos desbentaha ta cu Banco Central lo pérdé su rol 
como “lender of resort” (dunador di crédito di ultimo recurso 
pa su sistema bancario). Ademas, Banco Central lo pérdé su 
fuentenan principal di entrada, esta, inversion di e reservanan 
di divisa y emision di placa di papel. 

Por contrarestå e promé argumento contra dolarisacion cu 
e hecho cu bao di e régimen actual di tasa di cambio tambe 
nos tin un margen limitå pa hiba un maneho monetario in- 
dependiente. 

Tempo a mustra cu economianan chiquito y habrf manera di 
nos ta dependé di maneho fiscal y medidanan structural pa 
promové inversion y crecemento. 

Pa loke ta trata e funcion di “lender of last resort” (prestamista 
di ultimo recurso), introduccion di un fondo di proteccion pa 
depositantenan lo ta suficiente. 

Por alimentå un fondo asina parcialmente cu e recursonan cu 
banconan comercial mester mantené na Banco Central como 
exigencianan di reservanan coriente. 

Pa loke ta trata fuentenan di entrada di Banco Central, e 
mayor parti di su ganashi ta consistf di cargo riba cambio di 
divisa, cu lo sigui existf den un economia dolariså. Ademas, 
por conservå rentabilidad di e Banco, invertiendo su Capital 
y reservanan (incluso oro) na un tasa mas rendabel, ya cu lo 
e no ta necesario mas pa mantené e paridad fiho cu dollar. 
Pa loke ta trata escoho di régimen di tasa di cambio mas 
cumbiniente p’e futuro paisnan den Reino, dolarisacion ta 
parce di t’e opcion mas viabel, en bistå di nos vulnerabilidad 
den e sistema economico mundial actual. 


Rol y agenda 2009 di Banco Central 
lo ta dominå pa cambionan estatal 


WILLEMSTAD - Ademas 
di atendé e retonan di e crisis 
financiero y economico inter- 
nacional, e agénda di maneho 
pa 2009 di Banco Central lo ta 
dominå pa cambionan estatal. 
Asina dr. Emsley Tromp a splica 
durante su presentacion di e 
relato anual 2008 na prensa. 
“Den un referéndem na mei 
2009 mayoria di pueblo di 
Corsow a aprobå e acuerdo cu 
Gobiérno di Hulanda pa traha 
na creacion p’e isla di e status 
di pais den Reino, garantisando 


alabes e expectativa di finanza 
publico sano mediante sanea- 
mento di debe y sosten substan- 
cial pa mehorå condicionnan 
socio-economico. 

Aunke, tur parti envolvf mester 
haci mas esfuerzo pa logra un 
consenso mas amplio pa atendé 
e detayenan di e status estatal 
nobo, pa hacié un éxito dura- 
dero,” Tromp a enfatiså. 

Mas aleu el a duna di conocé cu 
e preparacionnan pa un status 
estatal nobo di e islanan ta pro- 


gresando na diferente témpo. 

E Islanan BES (Bonaire, Sint- 
Eustatius y Saba), cu a opta pa 
integrå den Hulanda, ta esnan 
cu a progreså mas riba e tereno 
akf. Riba vårios tereno a desa- 
royå plan di accion pa mehorå 
servicio- y facilidadnan, man¬ 
era salubridad, educacion y e 
sistema fiscal. 

Cu e resultado positivo di e 
referéndum Corsow por acelerå 
preparacionnan pa su futuro 
estatal nobo segun Tromp. 


Sint Maarten mester haci mas esfuerzo 
pa por bira Pais Autonomo 


WILLEMSTAD - Di acuerdo cu 
Presidente di Banco Central cu 
isla di Sint Maarten mester haci 
mucho mas esfuerzo pa crea 
e institucionnan necesario p’e 
isla akf por funcionå como pais 
y asina eliminå e eseptisimo cre- 
ciente entre Parlamentarionan 
Hulandes tocante e interogante 
si Sint-Maarten ta cla pa asumf 
status di pais autonomo den Re¬ 
ino. P’esey ta existf incertidum- 
bre tocante e fecha riba cua e 
structura estatal nobo lo drenta 
na vigor. 


Independientemente di e fe¬ 
cha cu e cambionan estatal lo 
bira realidad, e actual crisis 
internacional ta subrayå nos 
vulnerabilidad pa golpinan 
externo. Desintegracion di An- 
tianan Hulandes unicamente ta 
aumentå e vulnerabilidad akf, 
a ménos cu nos opta pa traha 
estrechamente hunto. 

Colapso di Icesave a subrayå cu 
ora paisnan chiquito confrontå 
crisis financiero, un contesta ex¬ 
itoso ta dependé grandemente 


di asistensia externo. P’esey, 
mediante cooperacion estrecho, 
nos por minimiså consecuen- 
cianan di e escala chiquito di 
nos economianan y compartf 
e gastonan cu tin cu haci pa 
desaroyå cierto habilidad- y 
capacidadnan di e paisnan, pa 
nan por funcionå debidamente 
(“capacity building”). 

No mester limitå e cooperacion 
akf na entidadnan di e actual 
Antianan Hulandes, sino cu e 
cooperashon mester ta entre tur 
partner di Reino. 

No por canta gloria ainda. 

Saneamento di debe ta sigui ta reto pa mundo monetario 


WILLEMSTAD - Riba tereno 
di finanza publico, saneamento 
di debe a cuminså ora e respec- 
tivo entidadnan a cumpli cu tur 
e condicionnan; esey tabata 
e caso di Gobiérno Central na 
januari 2009 y di Gobiérno In¬ 
sular di Corsow na april 2009. 
Gobiérno Hulandes lo paga 
Capital principal di tur bono 
cu vence y 70% di e gastonan 
di interes, te n’e momento cu 
aproximadamente 70% di e 


debenan cu tabata pendiente 
na fin di 2005 ta amortiså (af- 
gelost). Hulanda lo paga ANG. 
500 mion na debenan atraså. 
Na 2009 aproximadamente 
ANG. 700 mion na bono lo 
vence. Emsley Tromp, Presi- 
dente di Banco Central ta kere 
cu si ademas asumf cu lo can- 
celå tur pago atraså, e tasa di 
debe lo por baha e or’ey di 82% 
te 63% durante 2009. Ademas, 
Gobiérnonan lo spar ANG. 226 


mion na pago di interes, loke 
lo resultå den un presupuesto 
casi balanså na 2009. Danki 
n’e saneamento di debe y e 
introduccion di un cantidad di 
norma presupuestario y su¬ 
pervision financiero, porfin 
finanza publico sano y duradero 
a bira realidad. 

“Nos mes lo por a logra e re- 
sultado positivo akf, aunke 
solamente a costo di gastonan 
social y economico astronomi- 


co,” Tromp a duna di conocé.“E 
saneamento di debe lo ta tambe 
un reto p’e maneho monetario 
di Banco. Pago dor di Hulanda 
di Capital principal, interes y 
debenan atraså lo aumentå 
substancialmente e liquidez 
den economia local. E aumento 
akf di liquidez ta bin riba e ac- 
tual liquidez considerabel na 
banconan, parcialmente como 
inversionistanan local ta tene 
mas fondo riba mercado local, 


relacionå cu e interesnan abao 
den exterior y e turbulento 
mercadonan di balor den ex¬ 
terior.” 


AV Mainta 

Nos e-mail: 

noticia@awemainta.com 

Tel: 583-1400 

Abundancia di Capital riba 
mercado fi nanciero local 


WILLEMSTAD - E abundancia 
di Capital cu tin riba mercado di 
Capital na Antia a baha e tasa di 
interes local. 

Di un banda, tasa di interes 
abao ta faborabel pa mengua e 
debilitamento di economia y e 
ta faborabel pa un recuperacion 
råpido, unabes cu economia 
mundial mehorå. 


Di otro banda, e institucionnan 
financiero local ta hana nan 
confrontå cu ménos entrada 
na interes, loke nan por com- 
penså pagando menos interes 
riba fondonan di spar y nan 
por busca otro fuentenan di 
entrada y mehorå eficiencia pa 
baha gasto. 


Pa facilitå e cambionan akf, y 
enbista di globalisacion cre- 
ciente, Banco Central ta boga 
pa mas consolidacion di sector 
financiero. 

Especfficamente pa inversioni¬ 
stanan institucional Banco a 
suaviså entrante 1 di januari 
2009 e reglanan di inversion 
y asina duna nan mas flexi- 


bilidad pa invertf den exterior 
fondonan cu nan ricibf di e sa¬ 
neamento di debe. 

En bistå di e programa di sa¬ 
neamento di debe, cu ta bay 
man a man cu un mihor sistema 
di control dor di e comision 
supervisor di presupuesto, CFT, 
den contexto di e cambionan es- 


tatal, parce cu finalmente Ban¬ 
co Central a pone un fundeshi 
solido pa finanza publico sano 
y duradero. 

Aunke, en bistå di e dobel crf- 
sis - crfsis financiero y crfsis di 
materianan prima, cu a paraliså 
y perturbå economia mundial 
- nos vulnerabilidadnan a au¬ 
mentå riba otro terenonan. 



SCHEDULE FOR WEEK OF 
JULY 9- JULY 15 

*matinee: saturday & sunday | late show: friday and saturday 


AT RENAISSANCE - ORANJESTAP 


r~R~i 

THE HANGOVER 

daily: 

matinee: 1:30 

5:50 

3:40 

8:00 

late show: 

10:05 

12:15 

CBZ\ 

PUBLIC ENEMIES 

daily: 

matinee: 12:05 

5:45 

2:50 

8:45 

late show: 

11:30 

PG43 

TRANSFORMER 2 

daily: 

matinee: 12:00 

6:00 

2:55 

9:00 

late show: 

11:50 

r~K~i 

THE TAKING OF PELHAM 123 

daily: 

matinee: 

7:10 

late show: 

9:30 

11:45 

PG43 

YEAR ONE 

daily: 

matinee: 12:40 

5:00 

2:50 

7:10 

late show: 

9:15 

11:20 

FG43 

TERMINATOR SALVATION 

daily: 

matinee: 

8:15 

late show: 

11:00 


PG IMAGINE THAT 

daily: 4:55 

matinee: 12:10 2:30 late show: 


PG ICE AGE 3 DAWN OF THE DINOSAURS 

daily: 4:15 6:15 

matinee: 12:20 2:20 late show: 


k>M 


AT PASEO HERENCIA 


no 

THE HANGOVER 




NEW 


daily: 

5:35 

7:45 

9:50 



matinee: 1:15 

3:25 

late show: 

12:00 


n rj 

PUBLIC ENEMIES 






daily: 

5:45 

8:45 




matinee: 12:05 

2:55 

late show: 

11:35 


PG43 

THE PROPOSAL 






daily: 

4:30 

6:45 

9:00 



matinee: 12:10 

2:20 

late show: 

11:15 


PG43 

LAND OF THE LOST 






daily: 


10:00 




matinee: 


late show: 

12:05 


CSD 

THETAKING OF PELHAM 123 





daily: 


7:40 

10:00 



matinee: 


late show: 

12:10 


rpGi 

ICE AGE 3 DAWN OF THE DINOSAURS 


6 ; 


daily: 

4:00 

6:00 

8:00 



matinee: 12:00 

2:00 

late show: 


k>ka 

FG43 

TRANSFORMER 2 






daily: 

5:40 

8:30 




matinee: 12:05 

2:50 

late show: 

11:25 


PG43 

THE SOLOIST 






daily: 

5:15 





matinee: 12:20 

2:45 

late show: 

Economia 


Segun IMF 

Economia global a cuminsa sali for di e recesion 



ECONOMIA global a cuminsa 
sali for di su recesion mas pro¬ 
fundo desde Segundo Guera 
Mundial, pero e recuperacion lo 
ta lento y e politicanan mester 
sigui respalda e actividad, segun 
Fondo Monetario Internacional 
(IMF) a bisa diaranson. 

Den un actualizacion di su 
Panorama Economico Mundial, 
IMF a bisa cu economia global 
probablemente lo contrae 1,4% 
e aha aki, algo mas cu e caida di 
1,3% cu e organismo a premira 
na april. 

No obstante, awor e ta anticipa 
un crecemento economico 
mundial di 2,5% na 2010, com- 
para cu in proyeccion di 1,9% 
na april. 

“E condicionnan financiero 
a mehora mas cu loke a pre¬ 
mira, principalmente debi na 
e intervencion publico, y e 
datonan reden ta sugeri cu e 
ritmo di e actividad economico 
ta modera, aunke den grado 
diferente entre e regionnan”, 
segun IMF. 

Pa America Latina, e Fondo a 
bisa cu e proyeccionnan di cre¬ 
cemento “a recorta cu 1,1 punto 
porcentual na 2009, sobre todo 
pasobra e desaceleracion di co- 
mercio mundial a perhudica e 


produccion mucho mas cu loke 
a premira inicialmente. Sin em¬ 
bargo, e region ta beneficiando 
di e aumento di prijsnan di 
materianan prima, y e proyec¬ 
cionnan di crecemento pa 2010 
a subi cu ,7 punto porcentual”, 
segun IMF. 

Un tabel di e rapport actualiza 
tabata mustra un proyeccion di 
contraccion economico di 2,6 % 
e ana aki, cu un crecemento di 
2,3% den 2010. 

IMF a bisa cu si bien nan ta pre¬ 
mira cu e economianan avanza 
di mundo lo recupera levemente 
otro aham e crecemento lo sigui 
bou di e potencial te na fin di 
2010, sugiriendo cu desempleo 
lo sigui aumenta. 

Tambe a bisa cu economia di 
Merca lo contrae 2,6 % e ana 
aki, levemente menos cu loke 
nan a pensa na april, cu un 
reanudacion di e expansion na 
2010 aunke na un ritmo abou 
di 0,8%. 

E Fondo a anadi cu e economia 
di e zona euro lo contrae 4,8% 
na 2009, un revision na baha di 
0,6 punto porcentual desde su 
estimacion di april. Otro ana, 
IMF a bisa cu e area di euro lo 
contrae un 0,3%, ligeramente 
menos cu loke nan a proyecta 


na april. 

E organismo ta kere cu econo¬ 
mia di Hapon lo hundi e aha aki 
cu 6%, cu un reanudacion di e 
crecemento leve na alrededor 
di 1,7 % otro aha. 

En general, e paisnan emer- 
gente y den vianan di desaroyo 
probablemente lo recupera nan 
push di crecemento durante e 
di dos semester di 2009, segun 
IMF. 

E Fondo a bisa tambe cu e politi¬ 
canan lo mester sigui expansivo 
te ora e crecemento reanuda y 
e riesgonan di deflacion desa- 
parece. 

Caminda tin espacio, e ban- 
conan central lo mester ex- 
plora reduccionnan adicional 
di tasanan di interes y indica cu 
tin intencionnan di keda cu nan 
abou te ora un recuperacion 
duradeo ta andando. 

Den otro rapport, e organismo 
a destaca e necesidad di un 
estimulo economico sosteni. 
“E condicionnan financiero a 
mehora, ya cu un intervencion 
di politicanan sin precedente 
a reduci e risico di un colapso 
sistematico y a crece e expec- 
tativanan di recuperacion eco¬ 
nomico”, segun IMF a bisa den e 
actualizacion di su informe riba 


stabilidad financiero global. 
“Sin embargo, ta keda vulnera- 
bilidadnan y e complacencia 
mester wordo evita”, segun e 
Fondo. 

Den e actualizacion di e pan¬ 
orama economico, IMF a bisa 
cu e prioridad principal pa e 
funcionarionan mester ta e 
areglo di e sectornan financiero 
golpea, cu atencion centra den 
elimina e debe toxico di e bal¬ 
ance sheets y e restructuracion 
di e institucionnan. 


Tambe a bisa cu e preocupacion- 
nan riba e aumento di e debe 
publico dor di e esfuerzonan pa 
reactiva e economia ta resalta e 
necesidad di establece plannan 
pa ahusta e presupuestonan a 
mediano plazo. 

“Si bin e politica fiscal lo mester 
sigui expansivo a lo largo di 
2010, mester haci plannan pa 
reconstrui e equilibrionan fiscal 
y sigura camindanan sostenibel 
pa e debe una bes cu restablece 
firmemente e crecemento”, IMF 
a duna di conoce. 


G-8 vta wak economia ainda den peliger 



LIDERNAN di e Grupo di e 
Ocho paisnan mas industri- 
aliza (Merca, Alemania, Hapon, 
Francia, Gran Bretana, Italia, 
Canada y Rusia) ta kere cu e 
economia mundial ainda ta 
enfrenta “riesgonan significa- 
tivo” y cu lo por rekeri ayudo 
adicional, segun un draft di un 
di e documentonan di e cumbre 
cu ta tumando lugar na Italia. 

E draft ta bisa tambe cu e strate- 
gianan di salida di e paketenan 
di estimulo solamente mester 
wordo aplica “una bes cu e re¬ 
cuperacion ta sigura”. 

“Promer cu papia di estimulo 
adicional, mi lo pidi pa tur e 
lidernan concentra den sigura 


cu e estimulo cu ya a wordo 
anuncia realmente drenta na 
vigor”, segun Promer Minister 
Canades Stephen Harper. 

E cumbre ta tuma lugar den e 
ciudad Italiano LAquila, cu a 
wordo destrui pa un teremoto 
na cuminsamento di aha, un 
scenario adecua pa papia di e 
economia mundial cu ta luch- 
ando pa supera e peor recesion 
den decadanan. 

E grupo a inicia e encuentro cu 
un debate riba e crisis econom¬ 
ico despues di loke un analista 
a cualifica den simannan reden 
como un “choque cu realidad” 
pa e perspectivanan di un recu¬ 
peracion rapido. 


E lidernan di G-8 a subestima 
enormemente e problemanan 
economico cu nan tabata en¬ 
frenta ora nan a reuni na Hapon 
aha pasa y e conversacionnan di 
diaranson a toca temanan to- 
cante loke e nacionnan mester 
haci pa preveni otro crisis se- 
mehante. 

“Sin bien tabatin senalnan di 
stabilidad den economia y e 
confianza a mehora, e econo¬ 
mia real ainda no a recupera y 
e empleo y salarionan ta sigui 
stagna”, segun Takao Hattori, 
estratega financiero di Mitsubi¬ 
shi UFJ Securities. 

Pero ta spera poco iniciativanan 


grandi ya cu e G-20, un agru- 
pacion mas grandi cu ta inclui 
tambe e principal economianan 
emergente, tin e tarea di formu- 


launrespuesta di regulacion na 
e crisis, y ta reuni na september 
na Pittsburgh despues di un 
cumbre na april na London. 

Hapon ta reduci oranan di trabou pa evita retironan 



DEN un modalidad cada bes 
mas frecuente rond mundo, dos 
persona y tin biaha hasta 3 ta 
haci e trabou cu antes un solo 
persona tabata haci. 

E idea ta cu e empleadonan 
mester sacrifica parti di nan 
ingresonan pa e bin comun, pao 
ningun hende perde trabou. 
Esnan cu ta promove e medi- 
danan aki ta bisa cu ta un forma 
di evita retironan den un socie- 
dad cu semper a enorguyece su 
mes di ofrece trabounan pa bida 
largo. Toyota, Mazda, Toshiba 
y Fujitsu ya a tuma pasonan 
den e direccion ey y Nissan ta 
considera e posibilidad tambe 
di tuma e pasonan ey. 

A pesar cu aigun ta bisa cu 
esaki ta un forma disimla pa 
reduci salarionan, e practica 
tin cada bes mas seguidornan 
na Hapon. 

Gobierno ta considerando e 
posibilidad di yuda e compani- 


anan cu ta apela na e recurso 
aki, pasobra nan ta evita cu e 
cantidad di desempleadonan 
sigui aumenta, na momento- 
nan cu Hapon, e di dos eco¬ 
nomia mas grandi di mundo, 
ta bayendo riba e caminda cu 
hopi ta describi como su peor 
recesion desde Segundo Guera 
Mundial. 

Por menciona tambe cu ora 
reduci e oranan di trabou, sin 
kita hende, e empresanan ta 
keda cu e obreronan cualifica, 
kendenan lo haya nan oranan di 
trabou normal back ora e crisis 
wordo supera. 

E reduccion di oranan ta normal 
na paisnan manera Alemania y 
Suiza, caminda gobierno ta of¬ 
rece seguronan di desempleo pa 
compensa e ingresonan perdim 
segun Jenny Hunt, profesora 
di economia na Universidad 
McGill di Montreal. El a agrega 
cu na Merca nan ta preferi di 


“concentra e miseria den poco 
hende”, y kita hende for di 
trabou. 

Cu e reduccion di oranan labo¬ 
ral “e perdida di ingresonan 
ta wordo distribui entre mas 


hende y menos persona ta 
soporta e depresion relaciona 
cu e desempleo. Otro ventaha 
ta cu e empresanan ta retene e 
personal cu experiencia”, segun 
Hunt. 


Como resultado di e reduccion 
di oranan di trabou tin compa- 
nianan cu no ta funciona aigun 
dia den siman. 


Bogota ta mas barata pa stranheronan 

segun encuesta di Mercer 



AUNKE pa e habitantenan di 
Bogota e costo di bida a subi 
den ultimo aha cu 7,49%, pa e 
bishitantenan di otro paisnan 
esaki a baha cu un 15%. 

Esaki ta loke e encuesta mun¬ 
dial di e compania Mercer 
ta revela riba costo di bida. E 
empresa aki ta evalua tur ana 
e prijsnan cu e expatriadonan 
na 143 ciudad mester asumi. 
E estudio ta consulta por lo 
menos 300 establecimento 
comercial pa ciudad, es decir, 
rond di 43 mil den cada evalu- 
acion mundial. 

E ranking di Bogota, a baha 
for di posicion 87 pa 120, loke 
a significa pasa di 80,1 pa 65 
punto den e indice di costo 
di bida, es decir, a baha 15%. 
Compara cu New York, cu dor 
cu e ta e base di comparacion 
ton 100 punto, Bogota ta 35% 
mas barata pa esnan di New 
York cu dicidi pa bay traha na e 
Capital Colombiano. 

Ana pasa, Bogota, solamente 
tabata 20% mas barata cu New 
York, pasobra na posicion 87 


e tabatin un indice di 80,1 
punto. 

E encuesta ta midi e costonan 
comparatibo di mas di 200 
producto y servicionan den e 
lugar di ubicacion di extranher- 
onan, entre cualnan ta inclui 
vivienda, transporte, cuminda, 
paha, electrodomesticonan y 
entretenimiento. E empresanan 
multinacional y gobiernonan ta 
usa e informacion aki pa deter¬ 
mina e ayudonan pa asumi e 
costo di bida di nan emplead¬ 
onan expatria. 

E motibo principal dor di cual 
Bogota a baha 33 posicion den 
un solo aha y a bira mas barata 
pa e extranheronan ta e tasa di 
cambio. E encuesta ta usa como 
moneda comparativo e costo di 
dollar Mericano. 

Den e medicion di maart 2008, 
e tasa di cambio tabata rond di 
1800 pesos y na momento di 
e encuesta e aha aki e tabata 
2.400 pesos, segun Mauricio 
Rubio, gerente di Mercer na 
Colombia. 


Esey kiermen por ehempel, 
cu un stranhero aha pasa ta¬ 
bata paga 83 cent dollar pa un 
pasashi den e TransMilenio (na 
1500 pesos), mientras cu e aha 
aki solamente e mester paga 
62 cent. 

Costo di bida na e Capital Co¬ 
lombiano pa extranheronan 
ta similar na esun di Buenos 
Aires (65,7), Lima (64,6) y 
Chile (63,5), ya cu a pesar di 
tin posicionnan diferente, e 


indice no tin mas di un punto 
di diferencia. 

Na tur e ciudadnan Latino- 
americano, un stranhero ta biba 
cu e 2/3 parti di loke el lo usa 
na New York. 

E ciudad cu mas caro a bira na 
America Latina pa e extranhero¬ 
nan ta Caracas cu a subi di posi¬ 
cion 89 pa 15, y a keda como 
esun di mas caro di America 
Latina. Esun cu mas a baha ta 


Ciudad di Mexico, cu a pasa di 
posicion 108 na 137, y a biaha di 
un indice di 73,6 na 55,5. 
Tokio ta e ciudad di mas caro 
na mundo pa e exaptriadonan, 
segun e encuesta, mientras 
Johannesburg ta esun di mas 
barata. New York a pasa di 
posicion 22 pa 8. 

Ciudadnan di Asia y Europa ta 
ocupa e 10 promer lugarnan 
denro di e clasificacion. 











241 Local 


Diahuebs 9 di Juli 2009 I AWEMainta.com 


Parada di Tropical Bottling 
Company 2 kilometer largo 



Ni awacero por a stop e gran celebracion aki, danki Aruba 


DIADOMINGO ultimo, dia 5 
di juli Tropical Bottling Com¬ 
pany a sa di celebra su di 60 
aha conhuntamente cu ful e 
pueblo di Aruba, apesar cu awa 
tabata basha tur rond di Aruba, 
haciendo un tremendo parada 
ful rond di nos dushi isla di 
Aruba. Aruba a sali den gran 
forma cant’i caminda y na un 
di cada tres stop den e parada 
aki pa asina mustra nan aporte 
y apoyo cu nos refresco local. 
Tropical Bottling Company kier 
a gradici tur esnan cu a yuda 
den un forma of otro pa haci 
e parada aki e exito retondo 
cu e tabata dia 5 di juli. Entre 
otro pa tur e car club nan, e 
autoridad nan concerni, tur 
nos empleadonan y muy en 
especial ful pueblo di Aruba, 
un danki di curazon di parti 
Tropical Bottling Company. Un 


tremendo cooperacion di tur es¬ 
nan concerni a percura cu e dia 
aki tabata uno hopi festivo sin 
problema y malcontento. Na ye- 
gada na veid di Nacional Prive 
a sa di pone un dushi ambiente, 
unda cu tur esnan presente a sa 
di goza hunto cu tur esnan cu a 
participa den e parada di Tropi¬ 
cal Bottling Company. Asina ta, 
un bes mas Danki Aruba! 

Local 125 


Giovanni Atencio y Omar de Souza di Aruba Bank 

Ganadornan di e 2nd Annual Digicel Red 

Jacket Golf Tournament 


Niels van Eijden a gana e “Putting Contest” 


“NOS por mira atras na un evento hopi exitoso. Mi ta sinti cu tur 
ana e ta birando mas popular bou di nos clientenan corporativo” 
asina Wanda Broeksema a comenta despues di a entrega premio 
na e ganadornan di e “2nd annual Digicel Red Jacket Golf Tourna¬ 
ment” cu a tuma lugar siman pasa riba e canchanan di golf na Divi 
Links. Ganadornan di e torneo di golf a resulta Omar de Souza y 
Giovanni Atencio di Aruba Bank, mientras cu den e Putting contest 
e ganador a resulta Niels van Eijden. Pabien na e feliz ganadornan 
di e competencia di golf organisa pa e red mas grandi y mihor. 
Riba e fotonan adhunto por mira momento cu e ganadornan ta 
ricibiendo premio for di mannan di Juan Kock, gerente di benta 
di Digicel Aruba. 

Xpresa bo mes 

Reencarnacion di Juan Enrique 
Yrausquin (q.e.p.d) 


PA basta tempo mi ta puntra 
Dios ki dia e ta manda un 
salbacion pa Aruba (Ki dia 
e ta manda nos un David pa 
destrosa e Goliath). Ta pa mi 
un honor di t’e persona cu a 
descubri’e dia 3 di juli 2009 
pa 9 or di mainta. 

E persona aki mi no tabata 
conoce, pero na momento 
cu mi a lesa den prensa cu el 
a drenta arena politica mi a 
hana un presentimento y tog 
no seguridad completo cu e t’e 
lider real cu Aruba ta anhela. 
Mi incertidumbre tabata basa 
riba e hecho cu el a postula su 
mes riba e lista di AVP. Ta un 
honor pa mi pa menciona su 
nomber, den persona di Juan 
David Yrausquin. 

Mi tabata ancioso pa conoce 
Juan David y mi a yame na 
telefon dia 2 di juli y mesora 
el a invitami dia 3 di juli pa 9 
or di mainta. Nos a dialoga pa 
1 ora y 45 minuut. Wel, mi a 
keda babuca y conmovi. Mi a 
hayami confronta cu un per¬ 
sona cu “grandeza di alma”, 
mi no ta exagera! El a bisami 
cu su norma y balornan di 
bida el a hana di su mayornan 
for di mucha. 

Dos persona mi a conoce du- 
rante mi bida, y ya mi ta den 
otono di mi bida, cu “grandeza 
di alma” na Aruba tabata Don 
Juan Enrique Yrausquin y na 
Corsow mr. dr. Moises Fru- 
mencio Da Costa Gomez. 

Dos persona cu di berdad 
tabata stima nan pueblo y a 
sacrifica nan mes pa nan isla. 
Nan tabatin integridad den e 
mas amplio sentido di palabra. 
Ora bo papia cu Juan David bo 
ta ripara cu e tin fe y confianza 
den su mes y bo ta sinti inte¬ 
gridad, honestidad y curashi. 
Virtudnan cu e lider real “Ju- 
ancho” tabata posee. 

Hende ta propone, pero Dios 
ta dispone. Juancho Yraus¬ 
quin a fayece na 1962 y dia 1 


di januari 1980 Jan David a 
nace. Dios a supla tur e carac- 
teristica di Juancho Yrausquin 
den dje. Pueblo, historia ta 
ripiti! 

Den e dianan benidero Juan 
David lo move den pueblo y 


pueblo lo huzga pa su mes y 
lo ripara cu Juan David ta un 
“Dieu Donné”, “God Sent”, 
“Dios Dado” na nos pueblo. 
E t’e David pa aplasta e mal- 
hechor Goliath! 

Franklin D. Frans 





Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


INVITACION 

Pa medio di esaki nos kier a invita tur famia, amigo y conocir- 
nan pa un santo sacrificio di misa pa nos difunto stima: 



Juan H. “Boy” de Kort 

Diahuebs, 9 di juli 2009 pa 7:00 pm na Misa Cristo Rey na 
Brazil, despues di misa lo tin un rosario na Macuarima 160-E 
(cas di Gina Ras-de Kort) 

Na nomber di su esposa Lourdes, yiunan Lou-Anne y Joshua, 
nieto Randolf, mama Chita, rumanan, y demas famia. 





-tfimerd CtfÉW 




Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Bou di alanan di Dios mi ta Sigur” 

Abo ku a biba bou di amparo di altisimo, 

Ta hospedå den sombra di Dios Omnipotente 
bisa Senor: “ Mi refugio, mi forti, mi Dios, 
den kende mi ta pone mi konfiansa” 

Salmo 91 

Cu honda pena pero conforme cu boluntad di Dios 
nos ta anuncia cu a fayece Cristianamente: 



Sra. Micaela Herrera 

* 17 - 09-1929 t 08 - 07-2009 
Acto di entiero lo wordo anuncia despues 











Cumana 76 
Oranjestad, Aruba 
Tel: 588-6699 
Fax: 588-6698 
Cel : 593-0857/560-1403 


“ Senor ta mi wardador, mi n’tin falta di nada; 

Den cunucu di yerba berdé, E ta ponemi sosega 
E ta hibami na awa trankil, pa mi bolbe hana forså” 

Salmo 23.1 

A fayece cristianamente nos mama y abuela stima : 



Sra. Maria Eliza Scholten 

Mihor conoci como : lja of Ma-lja 


Acto di entiero lo wordo anuncia despues 









Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Senor ta mi wardador 
E ta guia mi den kaminda drechi fiel na su 
nomber 

Cu hopi tristesa pero conforme cu Dios su 
boluntad nos ta anuncia 
Fayecimento di: 

Sra. Ludwina Anastacia Gomez-Tromp 

Mihor conosi como “Chichi” di Cheche 
*14 April 1926 f 8 Juli 2009 



Na nomber di su yiunan : Lucia, Wim Fingal y yiunan 

Greta, Modge Gomez y famia 
Hendrick Gomez 

Norwin Gomez, Aurita Tromp y famia 
Rosendo, Amalia Gomez y famia 
Silvia, Roberto Fingal y famia 
Frenk, Wendy Gomez y famia 
Hubert, Maria Gomez y famia 
Swinda, Leo Tromp y famia 

Ursula Giel y famia 
Mia Kelly y famia 
Tina Tromp 
Sefe Hidalgo y famia 

Nadi Tromp y famia 

lja Tromp y famia 

Fingal, Gomez, Tromp, Dorothal, Luidens, 
Albertsz, Giel, Kelly, Hidalgo Klepper, Gomes, 
Zievinger, Jacobs, De Lange, Figaroa, Webb, Dubero, Kemp, Hiil 
Ridderstaat, Ridderstap, Wouters, v/d Linden, Boekhoudt, Loefstop, 
Wever, Pietersz, Ramos, Ruiz Wolf, Janga, Farro, Croes, Carrasquero, 
Maduro, Werleman, Rosa, Quandus, Pers, Perez Romero, v/d Biezen, 
Geerman, Bunting, Henriquez, Harms, Quant, Emerencia. 

Su Verpleegster: Yolanda 


Su rumanan : 

Su swa : 

Su cuna : 
Demas famia : 


Demas famia y conociman y bisinanan ta invita na acto di entiero 
cual lo tuma lugar Diasabra 11-07-2009, di 2’or pa 4’or di atardi 
na Misa Santa Anna na Noord y despues Saliendo pa Santana 
Catolico na Noord. 

E restonan mortal lo reposa for di 2’or na Misa. 


Adres pa condolencia : Aurora Funeral Home 

Diahuebs 09-07-2009 y Diabiema 

10-07-2009 

7’or pa 9’or pm 

Nos kier pidi nos disculpa si nos por a lubida un of otro famia den nos 
tristesa 

Auto durante persecucion ta drenta den 
cura di cas na Papilon 


DIAMARS madruga pa 01.46, 
polis di Santa Cruz ta bay na un 
cas na Papilon, unda un auto a 
drenta den cura di un cas. N’e 
sitio, polis ta papia cu e persona 
cu a yama polis, y e ta bisa polis 
cu el a mira un Nissan Centra 
blanco core cu velocidad halto 
y sin brake a drenta den cura 
di un cas. 


Su tras tabatin un jeep preto y 
tambe un otro auto. Despues 
cu Nissan a dal den e cura, un 
mucha homber a core baha y a 
core drenta den mondi. E jeep a 
bay su tras y el a tende un grito 
hopi duro. 

E otro mucha homber cu tabata 
den e auto, a start e auto y a bek 
y a sake cu velocidad halto y a 


bay di e lugar direccion Santa 
Martha. 

E denunciante a bisa polis cu 
el a core bay unda el a tende 
e gritamento, pero no a topa 
cu nada. Polis tambe a busca, 
pero tampoco a haya nada. 
Mainta pa 7’or e dono di cas a 
lanta y a mira su cura kibra y a 
yama polis. 


Homber ta 
horta riem 
y speaker di 
auto 


ASISTENCIA di polis a wordo 
pidi diamars mainta 11.30, na 
un cas na Tamarijn pa un ladro- 
nisia den auto. N’e cas polis ta 
papia cu e homber B.B. naci na 
Aruba di 22 aha, kende ta bisa 
polis cu e dia prome ladronnan 
a horta riem y aigun piesa di 
un auto di su amigo. El mes a 
cuminsa su investigacion y a 
bisa polis cu el a puntra rond 
y a haya sa cu t’e conocido di 
polis J.F. t’esun cu a horta e 
cosnan. 

Polis a bay na cas di J.F., pero e 
ta nenga y bisa cu ta N.C. di 17 
aha, tin e riemnan. Polis hunto 
cu B.B.a bay na cas di N.C. y a 
haya e riemnan y un speaker 
den un van blanco. 

E ta bisa polis cu ta J.F. a dune e 
cosnan p’e wardananpe. Polis 
a detene N.C. y a confisca riem 
y speaker horta. Recherche ta 
sigui cu e investigacion. 



DAN Kl 
PA YAMA 


HOTLINE 

733-8477 


Digicel 

Spera Mas. Hanja Mas. 

“Dios a jamami, ora mi tabata resa y vigila. Y asina mi a separa for di 
boso,di es mundo aki. 


Cu honda pena pero conforme cu boluntad di Dios nos ta anuncia 
fayecimento inesperadamente di nos mama, wela i ruman stima: 



Dorotea Eustacia Mariet Vda. Vos 

*29/3/1942 +7/7/2009 

Na nomber di su 


Jiunan: Maria (Lupe) Vos y Geronimo Geerman 

Ly dia y Clifford Emmanuel 
Edsel y Manuela Vos 
Romelia y Hugo Ortega-Vos 
Robert y Sandra Vos 

Su companero: Ildo Servania 


Rumannan: Luisa Mariet y Esposo 

Eloy Mariet y jiunan 

Nieto(a)nan: Monica y Angelique 

Brandon y Chelsea 
Yaisca y Michel 
Gioendeline y Stephanie 
Cecilia, Lugo, Sue Lady 
Justine y Isabella 
Michael Vos y famia 

Primo(a)nan, comer y compernan, bisinanan, specialmente comision di 

Juwana Morto Complex 


Demas famia: Vos, Mariet, Emmanuel, Ortega, Geerman, Kock, 

Simmons, Servania, Schenker 


Nos ta pidi nos disculpa si den nos tristesa nos por a lubida un of 
otro famia. 

Ta wordo invita pa asisti na e acto di entiero cu lo tuma lugar 
Diasabra 11 di Juli 2009 pa ll’or di mainta saliendo for di Misa 
Sta. Theresita na San Nicolas pa Santana Catolico na San Nicolas. 

For di 9’or di mainta e restonan mortal di “Dorothea” lo ta reposa den 
Misa Sta. Theresita. 


Despensanos después di entiero no por ricibi bishita di condolencia na 
cas. 

Adres pa condolencia: Ad Patres Funeral Home 

Diabierne 10 di Juli 2009 
7:00 p.m.- 9:00 p.m. 



Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


“Bou di alanan di Dios mi ta sigur” 

Abo ku ta biba bou di amparo di Altisimo 
Ta hospedå den sombra di Dios Omnipotente, 

Bisa “ Senor: “Mi refugio, mi forti 
mi Dios, den kende mi ta pone mi Konfiansa“ 
Salmo 91: 1.2 

Cu honda pena pero conforme cu boluntad di Dios 
nos ta anuncia cu a fayece cristianamente : 



APOLONIO DANIEL TROMP 

Mihor conoci como “Nel” 

*10-04-1958 f 04-07-2009 

Acto di entiero lo wordo anuncia despues 

Gradicimento/ Invitacion 

Pa medio di esaki nos kier a gradici tur esnan cu di un manera 
of otro a mustra nan atencion y a duna nos sosten durante, 
fayecimento y entiero di nos defunto stima: 


bki 

Francisco Wever 

“Chico” 

Gradicimento ta bai na tur esnan cu a manda flor, krans y 
kaarchi y a mustra nan atencion y cu a haci jamadanan telefon- 
ico. Un danki special ta bai na Etty Toppenberg pa e bunita 
cancionan i na Pastoor Jairo pa su bunita palabranan di 
consuelo. Boso atencion tabata y ta un gran consuelo pa nos. 

Alavez nos ta invita tur famia, bisina, amigo y conocirnan 
pa nan compana nos na 3 Santo Sacrificio di misa cual ta 
tuma lugar na misa Cristo Rey na Brazil 

- Diahuebs 9 di Juli 2009 pa 7:00 di anochi. 

- Diabierne 10 di Juli 2009 pa 7:00 di anochi. 

- Diasabra 11 di Juli 2009 pa 7:00 di anochi. Después 
di misa tin un resamento di rosario na cas Jarman str. 3, Brazil 
Boso presencia lo ta altamente aprecia. 

Na nomber di su casa, jiunan i demas famia 

Cacho riba caya ta 
morde mucha 

Presencia di polis a wordo pidi na un cas na Sabana Liber, unda un 
cacho a morde un mucha. Ora cu polis a yega n’e cas, nan ta papia 
cu e tata, kende ta bisa cu e yiu a bay poli caba pa tratamento. 

E tata ta bisa cu e cacho a morde e mucha y a kibra su camisa. 
Tambe e tata ta bisa polis cu un luna pasa, e cachonan a kibra su 
carson. Polis a bay n’e cas di e dono di e cacho y a papia cu e yiu. 
E ta bisa cu su mayornan ta cu vacacion. Polis a bise p’e tuma 
medida cu e cacho. 


Senora a busca y haya 
su cacho venena 

Asistencia di polis a wordo pidi na un cas na Tamarijn, unda un 
senora a haya su cacho venena. N’e cas polis ta papia cu e dono 
di cas e muher M.R. naci na Hulanda di 34 aha, kende ta bisa cu 
el a bay cana patras di su cas y a haya su cacho morto den mondi, 
cu un caha cu cuminda banda di dje. 

Riba e caha tabatin nomber y adres di e homber G.de M. Polis a 
bay na cas di G.de M. y e ta bisa polis cu e no a haci esey, pero e 
ta kere cu ta su omo, como cu e omo tin criadero di bestia. Polis 
a bay papia cu e omo, pero e tambe a nenga. Polis a conseha M.R. 
pa bay cuminsa un caso civil. 

Mama cu hopi problema 
cu su yiu menor di edad 

PRESENCIA di polis a wordo pidi na un cas na Fransebloemweg, 
diamars anochi 8.30, na unda un mama tin problema cu su yiu 
muher menor di edad. 

N’e cas polis ta papia cu e mama di 34 aha, kende ta bisa polis 
cu su yiu muher di 16 aha, no tin respet pe y ta pone boca grandi 
pe. E mama ta bisa cu aha pasa su yiu a haya yiu y e no ta traha 
ni bay scol. 

E mama ta declara na polis cu su yiu a haya un yiu tempo cu e 
tabatin 15 aha y e ta sospecha cu e ta na estado atrobe. 

E mama ta bisa polis cu amigo di su yiu ta biba hunto cune, y 
e tampoco ta traha ni bay scol. Ora cu e problema a cuminsa, 
e amigo a core bay. Polis a bisa e mama pa busca ayudo profe- 
sional. 

IServicio pa Comunidad 
jTelefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0‘stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda | 

Pabou di Brug: Fergusonstraaat 
Paribadi Brug: Centro Medico 

Dokter na Warda h 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 

Balans den bida di hende 


E artista di circo cu ta cana riba cuerda ta comprende 
cu e mester tin un abilidad mas cu cualquier otro, y 
esey ta balans. 

Mi ta corda e Marathon pa damas durante e 
Weganan Olympico di 1984. UN di e competidornan 
te ainda ta fresco den mi memoria. E'la drenta den e 


Promocion pa Elaine Yarzagaray 



coliseum pa e ultimo buelta completamente 
deshydrata y for di balans, cayendo pa banda robez 
mientras su man drechi tabata zwai. Casi inconciente 
e'la core henter e buelta den e condicion aki y a cai 
over di e linea final den braza di un oficial di careda. 
Awe tin hende homber y muher den e mesun 
condicion - totalmente for di balans, luchando pa 
pasa e linea final. 

Durante mi 14 aha na scol di medicina di universidad, 
mi a mira un patronchi den bida di studiantenan 
hoben di medicina cu a demostra dramaticamente cu 
nan tabata fuera di balans. Durante e prome of di 
dos aha, e studiantenan a dedica ful nan energia na 
nan trabao, excluyendo tur otro cos. Prome tabata 
parce cu e strategia aki tabata posibel pa mantene, 
pero yegando na di tres aha nan casånan a cuminsa 
realisa cu nan a worde reemplaza pa e profesion di 
medicina, y esey ta e momento cu conflictonan 
matrimonial y divorcio a bira un plaga entre 
studiantenan. 

No ta importa con noble e rason pa e desbalanse ta, 
su consequencianan ta mesun destructivo. Cu otro 
palabra: Nos mester pone pa nos mes, un paso di 
bida cu nos por mantene pa bida largo. 


DIABIERNA, 3 di juli ultimo Elaine Yarzagaray a wordo promovi oficialmente pa e rango di Kommies-Verificateur 
der I&A. Elaine no tabata presente na e ceremonia oficial cu a tuma lugar dia 19 di juni ultimo, debi cu e tabata 
sufri di kebrante di salud. E tambe tabata un di e cursistanan cu a sigui e curso di Kommies-Verificateur der I&A y 
a termina esaki exitosamente na ana 2007. Hefe di e seccion di Playa, Antonio Penja y nos ex-colega Mack Werle- 
man a percura pa otorga Elaine su decreto gubernamental y e insignia cu ta coresponde na su rango nobo. 

Un pabien di tur su coleganan di Douane, muy especial di su coleganan di seccion Playa. 


Ceramento completo di Kamerlingh Onnestraat 


DEPARTAMENTO di Obra Publico 
ta trece na conocemento di Pueblo 
en general y en particular e bario di 
Kamerlingh Onnestraat cu a cera e 
caminda di Kamerlingh Onnestraat 
completamente pa tur trafico den 
ambos direccion pa un periodo di 
dos siman. 

E caminda lo keda cera te dia 20 di 
juli 2009. Solamente e personanan 
cu ta biba den e caya ey of banda di 
e caminda aki of cu ta traha den e 


negoshinan cu tin den e vecindario 
ey, por haci uzo di e caminda pa 
nan por yega nan cas of negoshi. 
Lo cera e caminda pa por keda cla 
mas rapido cu asfaltamento di e pida 
caminda ya cu DOW tabatin basta 
contratiempo caba cu construccion 
di e caminda debi cu mester a haci 
trabounan riba e sistema di riool 
cual no tabata forma parti di e tra- 
bou aki. Pero mirando e problema cu 
e sistema di riool por bay causa na 


e caminda a dicidi pa haci e trabou 
aki mesora. Departamento di Obra 
Publico ta haci un peticion na tur 
automobilista pa no haci uzo di e 
caminda. 

Lo indica e ceramento di e caminda 
cu borchi, luz y hekinan di trafico. 
DOW ta pidi comprension y disculpa 
pa cualkier inconveniencia cu e tra¬ 
bou na Kamerlingh Onnestraat a of 
lo bay ocasiona. 


■ 



Siman di plan vacacional pa muchanan di 

distrcito di Savaneta 


Guyabastraat 4, Dakota Tel: 582 4748 


TEAM di districto di Savaneta conhuntamente cu stu- 


TIPO Dl CAMBIO OFICIAL 

Valido pa 9 juli 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.51 

1.53 

1.55 

Engelse Pond Sterling 

2.80 

2.85 

2.91 

Zwitserse Frank per CHF. 100 

162.99 

163.71 

164.51 

Ned.Ant. Guiden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

187.26 

188.97 190.87 

Euro perXEU. 100 

245.34 

247.58 250.07 



A 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placaextranhero. 

BANCO DI CARIBE 


diantenan di Salubridad y Servicio ta organisa “Kids 
Fun Camp 2009”. 

E siman di Plan Vacacional lo tuma lugar di- 
aluna 20 di Juli 2009 t/cu diasabra 25 di Juli 
2009 na Centro di Bario Savaneta. E orario lo 
ta di 8’or di mainta pa 2’or di merdia. 


E Plan Vacacional ta pa muchanan entre 6 
pa 13 ana di edad. Lo tin diferente actividad 
pa e muchanan entre otro weganan, parke di 
recreo, lectura, landamento, bishita na aigun 
sitio na Aruba. Tur dia lo tin desayuno y lunch 
pa tur mucha. 

Departamento di Asunto Social ta invita tur 
mucha di Savaneta, Sabana Basora y vecin¬ 
dario y Pos Chikito y vecindario pa inscribi 
mas liher posibel pasobra e cuponan ta limita. 
Participacion ta totalmente gratis. 

Pa inscripcion y mas informacion por tuma 
contacto cu sra. Jennifer Wever na telefoon 
5849009 entre 8’or cu ll’or di mainta. 

Dos conocido personahe, Andres 
Schoop y Haime Cosster a bay laga nos 



E siman aki dos personahe cu 
nos a conoce pa décadanan 
largo hopi di aserca a bay laga 
nos. Ta trata aki di Harold Ni- 
colaas “Haime” Cosster (73), y 
André “Andres” German Sixto 
Schoop (79)...! 

E promé cu ta Haime Cosster, 
despues cu el a haci un carera 
impresionante den Cuerpo Poli- 
cial, trahando pa hopi aha na 
Aruba, a bay despues Corsow, te 
cu el a baha cu pensioen, pero el 
a cuminsa activo den politica y 


na aha 1995 a aparecé pa promé 
bes riba lista di “Nos Patria” en- 
cabeså pa Chin Behilia, na no.3 
y a hana 140 voto, y e lista més 
ahaha 1.619 voto...! 

Na eleccion di 1998, Haime 
Cosster a bay forma parti di 
e lista di Partido Pais Korsou 
(PPK), encabeså pa Winston 
Lourens, na no.2, y a hana 
225 voto y e lista més, 2.199 
voto...! 

Siguidamente na eleccion di 



1999, Haime Cosster a encabeså 
lista di PPK y a hana 591 voto 
y e lista completo a hana 909 
voto....! Ta durante e periodo 
cu Haime Cosster tabata lider 
di PPK, el a dirigi un carta 
historico na Promé Minister 
Suzy Camelia-Romer, cu e peti- 
cion, “pa laga Gobierno di Reino 
carga responsabilidad pa tur 
loke ta cay bao di art. 2 di ERNA, 
principalmente Hustisia, Polis, 
Prison, etc., etc.” 

Dspues Haime Cosster no a 
aparecé riba ningun lista mas, 
pero a sigui opera si como ac- 
tivista social/politico dunando 
su opinion cu regularidad riba 
topiconan cu ta regardå politica 
y gobernacion, y semper na 
un manera critico, asertå i na 
nivel...! 

E di dos politico retirå cu a 
fayecé e siman aki ta, Andres 
Schoop, kende nos a conocé 
for di den ananan 60, pero mas 


mihor desde aha 1970 cu URA a 
forma un fusion cu NVP...! 

E tempo ey Andres tabata e 
homber di confianza di e lider 
di NVP, Juancho Evertsz, pa 
tur loke ta asuntonan técnico 
principalmente pa loke tin di 
håber cu coriente, pa motibo 
Andres tabata un profesional 
riba e tereno aki y tabata fungi 
tambe como tal na DOW...! 
Den ananan 60 y 70 cu re- 
unionnan publico tabata “in”, 
ta Andres Schoop tabata esun 
na cabes di e team encargå cu 
instalacion di loudspeakers y 
lus n’e lugarnan rond Corsow cu 
NVP tabata tene su reunionnan 
publico...! 

Durante e periodo di 1967 y 
1985, Andres Schoop a aparecé 
8 biaha riba e lista di NVP y di 
september 1980 pa juni 1987, 
el a forma parti di e fraccion di 
Partido Nashonal den Conseho 
Insular di Corsow...! 

Na fin di ananan 70 tambe An¬ 


dres Schoop a fungi un periodo 
como miembro di Staten pa 
NVP...! 

Na februari 1987, ora George 
Hueck y Nelson Monte a lanta 
nan propio partido (Social Inde- 
pendiente/SI) - despues cu nan 
a kibra cu PNP - Andres Schoop 
a join e partido aki y na eleccion 
di 1987 Schoop a aparecé na no. 
4 riba e lista di SI y a hana 88 
voto, y e lista mes 6.961 voto, 
bon pa 2 asiento den Conseho 
Insular...! 

Riba e lista combinå di FOL/SI 
na aha 1990 y 1991, tambe An¬ 
dres Schoop a aparecé y durante 
e periodo di 1990/1994, Andres 
Schoop a fungi como consehal 
di e combinacion aki...! 
Despues cu a bin un fin n’e 
combinacion FOL/SI, y cu na e 
eleccion di 1994 “SI” no a saca 
ningun asiento, Andres Schoop 
a afiliå na FOL y fungi como 
consehero di e partido te na su 
morto...! 

Durante e periodo di 1 juli 
1999 te cu 12 di juli 1999 (12 
dia), Andres Schoop a ocupå 
e funcion di diputado den e 
“overgangs-BC”, cu a resultå 
despues den e BC definitivo di 
PAR/PNP/FOL...! 

No a keda nos nada mas, pa 
deseå famianan di e dos person- 
ahenan aki forsa p’e gran pérdi- 
danan aki y pidi Todopoderoso 
pa duna pas eterno na alma di 
nos bon conocirnan Haime y 
Andres...! 


Reflexion Special Awe mi a reza special pa bo. 


AWE mi a reza special pa bo, 
mi a duna Dios Tata danki pa 
bo bida. 

Mi a desea bo lo mihor den bida, 
mi a pidi Dios Tata pa bendi- 
ciona bo ricamente. 

Mi a pidi Dios Tata pa tur bon 
salud y felicidad den bo bida. 
Mi a manda tur bon pensamen- 
tonan pa bo, cu Dios Tata ron- 
dona bo cu tur bon speranza, fe 
y amor. Mi a pidi Dios Tata pa 


bo tin tur bon fabor y gracia den 
bistå di tur hende cu ta rondona 
bo, cu tur hende trata bo cu tur 
amabilidad y cu tur bon respet 
y honestidad. 

Mi a pidi Dios Tata pa e berdad 
y husticia toca cada curazon di 
esnan cu a falta bo. 

Mi a pidi Dios Tata pa restaura 
bo confianza , duna bo e pas y 
trankilidad. 


Mi a pidi Dios Tata pa yena bo 
cu su spirito santo. 

Mi a pidi Dios Tata pa mustra bo 
e caminda perfecto. 

Awe mi a reza special pa bo . 

Nos como un bon cristian, tin 
cu reza pa tur hende hasta pa 
bo enemigo. (nan)... 

Esey ta pas pa un bon cristian, 
y Dios Tata ta waak bo curazon 
y conoce turloke ta 


biba den bo curazon. Ta pesey 
pa bo por goza di e pas dibino. 
Abo haci bo parti no worry ni 
preocupa si e otro no kier sera 
pas cu bo. 

Bo recompensa ta grandi y bo 
dianan den bida lo ta yena cu 
e pas y trankilidad mental y 
spiritual. 

Efesionan 4 : 32 E palabra di 
Dios ta bisa: y sea carinoso cu 
otro, misericordioso, pordo- 


nando otro, 

mescos cu Dios den Cristo 
tambe a pordona boso. 

Pas y amor cu fe y gracia sea cu 
boso di Dios Tata y di nos Sehor 
Cristo Hesus. Amen. 

Scribi pa : Sweet Divine Lady 
Sasha 

Esperanza (Sansha) Kool- 
man P. 

Savaneta 167-A 

Ing. Robert Carrasquero celebrando 10 aniversario 

trahando cu ATCO 



RECIENTEMENTE ing. 
Robert Carrasquero a celebra 
su di 10 aniversario trahando 
na ATCO. Pa mas di 18 aha 
sr. Carrasquero ta un bon 
amigo di ATCO. E compania 
a sera conoci cu ing. Robert 


Carrasquero 18 aha pasa ora 
cu e tabata traha pa D.O.W. 
como Inspector (pa mas o 
menos 3 aha) n’e projecto cu 
ATCO a ehecuta pa embeyese 
e Lagoen. 

Despues di esey el a bai traha 


pa Thiel Corporation pa 5 aha 
y 10 aha pasa ing. Robert Car¬ 
rasquero a dicidi pa cuminsa 
traha pa ATCO. 

Aki el a cuminsa den e posi- 
cion di manager di e departa- 
mento di desperdicio. Despues 
di 6 luna, pa ser exacto dia 29 
di november 1999, Ecotech 
a wordo anuncia como un 
division operacional apart 
bao di ATCO. Di e momento 
ey Robert Carrasquero como 
manager di Ecotech a tuma 
e division aki di unda cu el a 
cuminsa solamente cu aigun 
truck di desperdicio usa, ai¬ 
gun compactors, barinan di 


desperdicio y un man yen di 
trahador te n’e nivel di opera- 
cion di awendia cu hopi mas 
equipo y hopi mas empleado 
dedica. 

Mester menciona cu 5 aha 
pasa Robert Carrasquero a 
tuma e reto di e division di 
concrete hunto cu EcoTech su 
sub-managers unda cu varios 
cambio positivo ya ta bisto. 
Ing. Robert Carrasquero tam¬ 
be tin e posicion di Assistant 
Managing Director di ATCO. 

Dia 15 di mei 2009, ing. Rob¬ 
ert Carrasquero a celebra 
su di 10 aniversario hunto 


cu su colega y amigonan y 
e envelop tradicional hunto 
cu un regalo a wordo otorga 
dor di e Gerente General di 
ATCO, esta sr. Wendell Ben- 
nett. Durante e celebracion 
aki ing. Robert Carrasquero a 
menciona con liher tempo ta 
pasa y di ta desea pa sigui cu 
e prestigioso compania aki pa 
hopi aha mas. 

Den nomber di ATCO y Meta- 
Corp, henter e staff y per¬ 
sonal ta desea ing. Robert 
Carrasquero tur cos bon, hopi 
salud, hopi mas sabiduria y 
sigur hopi forza p’e ananan 
benidero. 


Hobennan a 
subicaya 



TA un cantidad di hende pa pensa cu ta un welga lo tin andando, 
na momento cu nan a wak hende ta cana dilanto Royal Plaza 
cu pancarta. Pero ora nan a yega serca, nan a realiza cu no ta 
un welga tin, sino cu The Athlete’s Foot tabata promociona su 
campana di Amuleto di Suerte. 

Asina mes, durante e temporada di Back-to-School 2009, pa 
cada Awg. 25 na compras, lo bo haya un ticket manera esaki cu 
lo mester wordo deposita den e buzon na un di e 5 tiendanan 
participante. 

Na fin di augustus, nos lo saca un ganador na cada tienda y 
cada ganador lo hana un Gift Certificate di Afl. 500 plus Afl. 
1,000 na cash. E 5 ganadornan aki lo wordo invita pa bin The 
Athletes Foot na unda cu nan lo “trek lot” pa wak ken ta sigui 
p’e siguiente buelta. 

E ganador lo enfrenta cu un decision - sea e ta opta pa un pre- 
mio garantiza Awg 10,000 cash of e ta dicidi pa “pick the right 
envelopes” y gana Awg. 100,000 CASH! 

E promocion aki ta valido n’e 5 tienda’nan participante, esta The 
Athletes Foot, Converse, Reebok, Nike Boutique y Addict cu ta 
situa na Paseo Herencia. 


CIAD tambe a participa 
n’e tremendo Feria di 
Vivienda di FCCA 



DURANTE fin di siman a 
tuma lugar e tremendo Feria 
di Vivienda cu a keda presenta 
pa Fundacion Cas pa Comu- 
nidad Arubano (FCCA), ca- 
minda cu diferente compania 
di material, construccion, de- 
partamentonan gubernamen- 
tal, pero tambe instancianan 
social a participa. 

Den cuadro di esey Centro di 
Informacion pa Asuntonan di 
Droga (CIAD) tambe a forma 
parti, como e departamento 
encarga cu conscientisacion 
y prevencion di droga den 
comunidad. 

CIAD ta dirigi su mes na tur 
grupo den nos comunidad 
y ta haci esaki pa medio di 
conscientisacion, educacion 
y informacion. Esaki a tuma 
lugar pa prome biaha, cu CIAD 
ta presenta su mes den un 
Feria di Vivienda. 

Awor con por relaciona CIAD 
su presencia den un Feria di 
Vivienda? 


Pa cuminsa traha un cas bo 
mester tin material, pero tam¬ 
be bo mester trata di converti 
e cas den un hogar caminda 
muchanan por crece den un 
ambiente sano y liber di dro¬ 
ga. 

Durante e feria publico por 
a lansa tur sorto di pregunta 
n’e team di CIAD, relaciona cu 


uso di substancia, con pa haya 
informacion, unda pa acudi 
pa ayudo profesional y tambe 
con pa trata cu problema di 
adiccion. 

Tur esaki ta importante pa 
comunidad en general sa y 
tambe pa laganan ser conoci 
mas di aserca cu e departa¬ 
mento aki. 

Scol Scucha Nos a termina cu 6 graduado 



MANERA ta conoci, Scol Scu¬ 
cha Nos t’e scol na Aruba cu ta 
encarga cu e educacion di nos 
muchanan sordo/mudo y of cu 
problema cu oido y habla. 

E ta un scol relativamente chiki- 
to y pesey e alumnonan ta cus- 
tumbra hopi cu nan docentenan 
y nan otro studiantenan. 

E aha aki 6 di e studiantenan 
a termina nan estudio na Scol 
Scucha Nos y 5 ta continua cu 
nan estudio avansa na EPI y un 
di nan ta bay drenta den e sector 
di empleo. 

Ta di admira con apesar di e 
handicap y tur e dificultad di 
comunica cu e studiantenan 
aki ta encontra cu nan tur dia 
den nan bida, nan ta haci nan 
esfuerso pa siha y pa nan tin un 
educacion. 

Recientemente a tene un cel- 
ebracion chikito n’e scol mes, 
cu Quota International of Aruba 
a percura pa cubri y na unda 
cu tanto e Presidente di Quota 


actual Suzy Maduro, hunto cu 
e Directora di Servicio di e di- 
rectiva actual, sra. Ivy Simon, 
acompana pa miembronan di 
Quota activo den e Comite di 
Servicio Gladys Kock y Raiza 
Castillos tabata presente pa 
felicita e hobennan aki. 

Quota International a adopta e 
scol special aki ya desde inicio, 
pa motibo cu ta trata di much¬ 
anan cu tin un desbentaha den 
nan bida debi cu nan tin prob¬ 
lema cu nan oido of habla, y 
cual ta stroba nan pa comunica 
cu otronan y ta rekeri un otro 
tipo di ensenansa pa nan por 
progresa. 

Sra. Suzy Maduro, Presidente 
di Quota Aruba ta sintie hopi 
orguyoso di e hobennan aki, 
cu lo bay enfrenta otro retonan 
nan dilanti. "Sinembargo mi ta 
convenci cu nan ta muchanan 
dedica na nan estudio, cu tin 
hopi bon manera y cu apesar 
di tur cos ta lucha pa logra nan 


metanan. Nan ta ehempel pa 
nos sigui den bida. Mi ta desea 
nan exito y Quota lo sigui nan 
pasonan den nan estudio na 


EPI, y tambe den e trabao cu un 
di nan ta bay eherce." 

E graduadonan ta: Indriana 
Daly, Jossy Estevan Sanchez, 


Ronald Garell Wolff, Lourdeska 
Suyen Ervienne Flanegin, Kim- 
berly Mary Ann Lopez y Jour- 
neys Weison Geertruida. 



Lelicia Tromp di bishita 
na Samsom Bookstore 


RECIENTEMENTE Lelicia Tromp tabata di bishita na Sam¬ 
som Bookstore pa presenta su buki “De fijnste tijd van m’n 
leven”. Clientenan cu cumpra su buki tabatin e oportunidad 
pa haya un firma. 

E buki aki ta relata bida di Lelicia como studiante na Hu- 
landa. E ta un compilacion di e articulonan cu Lelicia a yega 
di publica den e corant Amigoe” di su experiencianan aya na 
tera frieu. 

Riba e potret por aprecia Lelicia Tromp firmando un buki pa 
un cliente. 


Lexus & Toyota a gana diferente premio 

Den “J.P Power and Associates Initial Quality Study” 




DEN 2009 Toyota un biaha 
mas sali e gran ganador di e an- 
nual “J.D.Power and Associates 
(McGraw-Hill Companies) sur- 
vey”. Toyota Motor Corporation 
a gana 10 premio den diferente 
categoria. Lexus tabata e gana¬ 
dor absoluto cu menos fayo pa 
modelo. 

Toyota a gana premio pa entre 
otro Yaris, 4Runner, Sienna y 
Tundra. Lexus a gana premio 
pa e modelonan IS, GS, GX, LS 


and LX. Toyota Motor Corpora¬ 
tion su planta di asamblahe na 
Higashi-Fuji Plant, Japan, na 
unda Toyota Corolla y Lexus 
S C ta wordo produci a gana e 
Platinum Plant Quality Award 
pa produci auto cu menos 
defecto. 

E 2009 Initial Quality Study ta 
acumula informacion di mas 
cu 80000 cumprado. Dave 
Sargent, vice-president di auto¬ 
research pa “JD Power and 


Associates”: ‘Henter industria 
a mehora considerablemente 
e aha aki.‘ E investigadornan a 
conclui cu tur aha, autonan a 
bira mihor, autonan a mehora 
entre cinco y seis porcento den 
calidad. 

Garage Cordia ta sinti su mes 
contento y orguyoso cu nan por 
brinda e comunidad di Aruba 
vehiculonan asina eficiente, 
sigur y di calidad. 















